title: Wolfgang Rihm

text: Rihmin teoksen "Morphonie" ensiesitys aloitti hänen säveltäjänuransa 1974. Hänet tunnetaan modernina ja erittäin tuotteliaana säveltäjänä. Hän on tehnyt satoja teoksia, muun muassa oopperoita, oratorioita, jousikvartettoja ja orkesteriteoksia, joista suurin osa on äänittämättä.


title: Wolfgang Rihm

text: Rihmille myönnettiin joulukuussa 2014 vuoden 2015 Grawemeyer-sävellyspalkinto teoksesta "In-Schrift 2".


title: Kadonnut tie

text: Kadonnut tie on suomalaislaulaja Susanna Haaviston neljäs ja viimeisin studioalbumi. Se julkaistiin vuonna 2002.


title: Kadonnut tie

text: Kaikki kappaleet sanoittanut Susanna Haavisto. Kappaleen 13 portug. käännös: Tuula ja Vitor Ramos. Laulusovitukset: Anna-Mari Kähärä ja Jarmo Saari.


title: Dan Kinsey

text: Daniel Chapin Kinsey (22. tammikuuta 1902 – 27. kesäkuuta 1970) oli yhdysvaltalainen yleisurheilija, 110 metrin aitajuoksun olympiavoittaja Pariisissa 1924.


title: Dan Kinsey

text: Kinsey oli syntynyt St. Louisissa, Missourissa ja opiskeli Illinoisin yliopistossa koulualaa. Hänestä kehittyi huippuaituri ja vuonna 1924 hän voitti yliopistojen mestaruuden pika-aidoissa.


title: Dan Kinsey

text: Pariisin olympialaisissa Kinsey voitti sekä alku- että välieränsä ajalla 15,4. Finaalissa Kinsey sai erinomaisen lähdön ja johti kilpaa yhdessä George Guthrien kanssa. Guthrie jäi, mutta Sid Atkinson nousi johtoon niukasti ennen Kinseytä. Atkinson osui viimeiseen aitaan ja Kinsey ohitti hänet voittaen niukasti.


title: Dan Kinsey

text: Kinseyn juoksutyyliä kuvattiin jäykäksi, mutta ruhjovan voimakkaaksi. Puutteellisen tekniikkansa hän korvasi muita pika-aitureita paremmalla perusnopeudellaan.


title: Dan Kinsey

text: Kinsey valmistui yliopistosta 1926 ja jatkoi opintojaan liikuntatieteissä Oberlin Collegessa, missä hän sittemmin työskenteli vuoteen 1959 asti. Opettamisen ohella Kinsey valmensi koulun urheilujoukkueita ja oli useiden urheilukomiteoiden ja järjestöjen johtokunnissa.


title: Dan Kinsey

text: Vuodesta 1959 eläkkeelle jäämiseensä 1970 asti Kinsey toimi Earlham Collegen ja Michiganin yliopiston professorina. Hän kuoli kotonaan Indianan Richmondissa pian eläkkeelle siirtymisensä jälkeen 68-vuotiaana.


title: American Ornithologists’ Union

text: American Ornithologists’ Union (AOU) on vanhin yhdysvaltalainen lintutieteellinen yhdistys.


title: American Ornithologists’ Union

text: AOU perustettiin vuonna 1883 ja se on vanhin Amerikoissa toimiva lintutieteellinen yhdistys. 2000-luvun alussa AOU on suurin ja monipuolisin lintutiedettä ja lintujen suojelua edistävä yhdistys, johon kuuluu lähes 4 000 jäsentä. Tieteen ammattilaisten lisäksi yhdistys kelpuuttaa jäseneksi myös opiskelijat, luonnonsuojelijat, lintuharrastajat ja muut maailman linnuista kiinnostuneet.


title: American Ornithologists’ Union

text: AOU:n puheenjohtajana toimii Edward H. Burtt ja sihteerinä Sara R. Morris. AOU julkaisee neljännesvuosittain ilmestyvää lintutieteellistä lehteä "The Auk", Pohjois-Amerikan lajilistaa "AOU Checklist of North American Birds" sekä lajitutkielmia esittelevän "Ornithological Monographs".


title: American Ornithologists’ Union

text: Yhdistyksen osoite on: American Ornithologists’ Union, 1313 Dolley Madison Blvd., Suite 402 McLean, VA 22101, U.S.A.


title: American Ornithologists’ Union

text: AOU perustettiin American Museum of Natural Historyssa New York Cityssä. Sen perustajia olivat lintutieteilijät Elliott Coues, Joel Asaph Allen ja William Brewster. Alkuperäsijäseniä olivat myös muun muassa Henry Wetherbee Henshaw, Clinton Hart Merriam ja Robert Ridgway.


title: American Ornithologists’ Union

text: Allen toimitti yhdistyksen julkaisua "The Auk", joka aikaisemmin oli tunnettu nimellä "Bulletin of the Nuttall Ornithological Club" vuodesta 1876, ja jota julkaisi Harvardin yliopistoon perustettu lintutieteellinen kerho "The Nuttall Ornithological Club", joka oli nimetty edesmenneen brittiläisen luonnontieteilijän Thomas Nuttallin mukaan. Allen oli "The Auk"in päätoimittaja 1884–1912, Witmer Stone 1912–1936, John Todd Zimmer 1942–1948, Robert W. Storer 1953–1957.


title: American Ornithologists’ Union

text: Puheenjohtajina ovat toimineet myös (puutteellinen luettelo): Frank Chapman, Daniel Giraud Elliot 1890–1891, C. F. Batchelder (1905–), Witmer Stone 1920–1923, Alexander Wetmore (1926–1929), Joseph Grinnell (1929–1932), Edward William Nelson, Herbert Friedmann (1938–1939), James Paul Chapin 1939–1942, James Lee Peters 1942–1945, Josselyn Van Tyne (1950–1953), Ernst Mayr, George H. Lowery, Jr. (1959–1961), Dean Amadon (1964–1966), Robert W. Storer (1970–1972), Thomas Raymond Howell (1982–1984), Burt Leavelle Monroe Jr. (1990–1992), Richard C. Banks (1994–1996), Ned K. Johnson (1996–1998).


title: American Ornithologists’ Union

text: AOU:n logossa on kuvattu siivetönruokki ("Pinguinus impennis"), jonka Louis Agassiz Fuertes alun perin piirsi "The Auk"in kanteen vuonna 1915.


title: Heikki Kasari

text: Heikki Juhani Kasari (s. ) on suomalainen televisiotutkija ja jazzmuusikko.


title: Heikki Kasari

text: Kasari kirjoitti ylioppilaaksi 1964 ja valmistui valtiotieteen kandidaatiksi ja valtiotieteen maisteriksi 1971, valtiotieteen lisensiaatiksi 1984 ja valtiotieteen tohtoriksi 1986.


title: Heikki Kasari

text: Väitöskirjassaan ja muissa julkaisuissaan valtiotieteiden tohtoriksi väitellyt Kasari on käsitellyt erityisesti suomalaisten televisionkatselutottumuksia. Kasari on työskennellyt suunnittelu- ja tutkimustehtävissä muun muassa MTV:ssä ja Yleisradiossa, ja hän toimi ensimmäisenä suomalaisena Euroopan yleisradioyhtiöiden (EBU) tutkijajärjestön (GEAR = Group of European Audience Researchers) puheenjohtajana vuosina 2000–2002.


title: Heikki Kasari

text: Kasari toimi vuodet 1972–1974 projektinjohtajana yhdysvaltalaisessa Datatab Inc. -yhtiössä New Yorkissa. Valmet oy:n tutkijana hän oli vuoden 1975 ja MRC-tutkimuskeskuksen tutkijana 1976. Oy Mainos-TV:n (myöhemmin MTV oy:n) suunnittelijana Kasari oli 1976–1978 ja tutkimuspäällikkönä 1978–1988. Yleisradio oy:n viestintäasiantuntijana hän aloitti 1988 ja osastopäällikkönä hän toimi vuodesta 1993 lähtien.


title: Heikki Kasari

text: Kasari toimi saksofonistina muun muassa yhtyeissä Suomen Talvisota 1939–1940 ja The Boys. Kasari on soittanut myös muun muassa M. A. Nummisen levyillä "Iso mies ja keijukainen" (1970), "Taisteluni" (1967) ja "M. A. Numminen In memoriam" (1970), Rauli "Badding" Somerjoen ensisinglen kappaleessa "Mun sormuksein" sekä Mikko Perkoilan levyllä "Mononen–Mustapää" (1997).


title: Heikki Kasari

text: Heikki Kasarin puoliso on elokuvaohjaaja Eila Kaarresalo-Kasari. He molemmat toimivat jazzjournalisteina kirjoittamalla muun muassa Jazzrytmit-verkkolehteen.


title: Sīkrags

text: Sikgrags (liiviksi "Sīkrõg") on kylä Liivinrannalla Latviassa. Se on yksi vanhimmista kirjallisissa lähteissä mainituista Liivinrannan kylistä, se on mainittu jo vuonna 1387. Kylä oli aikoinaan yksi Liivinrannan kaupan keskuksia, mutta Suuren Pohjan sodan jälkeen se taantui pelkäksi kalastajakyläksi. Kylä on Peter Dambergin syntymäpaikka. Kylästä käytetään myös nimityksiä Sīkraga, Sikraguciems, Sikrag, Sīkraguciems, Sikraga ja Sikragutsiyems.


title: Metsäkulma (Elimäki)

text: Metsäkulma on Kouvolan Korian lähellä sijaitseva kylä, jossa asuu vajaa 100 henkeä. Metsäkulman naapurikyliä ovat Takamaa, Löytty ja Vilppula. Metsäkulmalla on ennen sijainnut myös kaatopaikka.


title: Peili (albumi)

text: Peili on suomalaislaulaja Susanna Haaviston kolmas studioalbumi. Se julkaistiin vuonna 1994.


title: Taiyishenshu

text: Taiyishenshu (太乙神數 tàiyǐshénshù, "Pohjantähden hengen laskeminen") eli lyhyesti "taiyi", on kiinalaisen metafysiikan haara, jota käytetään tutkittaessa valtiollisia ja kansainvälisiä tapahtumia, sairauksia, säätä ja luonnononnettomuuksia sekä tehtäessä näitä koskevia ennusteita.


title: Taiyishenshu

text: Taiyi on yksi "kolmesta oppisuunnasta" (三式 sānshì):


title: Taiyishenshu

text: Alun perin taiyita käytettiin pääsääntöisesti silloin, kun haluttiin tietää, kannattiko lähteä sotaan tai taisteluun.


title: Taiyishenshu

text: "Xin Yuanshi" (新元史 "Uusi Yuan-dynastian historia") kertoo Zhang Kangin (张康) elämäkerrassa, miten Kublai-kaani kysyi 1282 neuvoa Zhangilta suunnitellessaan Japanin valloitusta. Hän peruutti hyökkäyksen, koska taiyi ei antanut arvoja kenraalille eikä kenraaliluutnantille. Hän olisi todennäköisesti menettänyt suuren osan kenraaleistaan ja täten hävinnyt.


title: Taiyishenshu

text: Tayista johdettiin useita siivilikäyttöön soveltuvia menetelmiä, joista tunnetuin on kohtalon laskeminen. Toinen päähaara on heksagrammi-analyysi, joka perustuu Yijingin heksagrammeihin. Sen avulla ihmiselle luodaan syntymäheksagrammi ja uraheksagrammi, joita tutkimalla saadaan pikkutarkempi kuva ihmisen kohtalosta.


title: Pro Evolution Soccer 5

text: Pro Evolution Soccer 5 (Japanissa Winning Eleven 9 ja Yhdysvalloissa World Soccer Winning Eleven 9) on Konamin kehittämä ja julkaisema "Pro Evolution Soccer" -pelisarjaan kuuluva jalkapallopeli, joka julkaistiin vuonna 2005 PlayStation 2:lle, PlayStation Portablelle, Xboxille ja Microsoft Windowsille.


title: Pro Evolution Soccer 5

text: "Pro Evolution Soccer 5":ssa on kolme täysin lisensioitua liigaa: Espanjan Primera División (La Liga), Italian Serie A ja Alankomaiden Eredivisie sekä vain Korean ja Japanin maajoukkueet ovat täysin lisensioituja. Pelaajia, joukkueita ja stadioneita pystyy kuitenkin halutessaan muokkaamaan.Suluissa pelissä käytetty nimi.


title: Haavakyyhkyt

text: Haavakyyhkyt ("Gallicolumba") on kyyhkyjen heimoon kuuluva lintusuku.


title: Nieuw-Lekkerland

text: Nieuw-Lekkerland on Alankomaissa Etelä-Hollannin provinssissa Lek-joen varrella sijaitseva kunta. Asukkaita kunnassa on 9 533 (30.6.2008) ja väestötiheys on 917 as./km². Kunnan pinta-ala on 12,77 neliökilometriä, josta vettä on 2,37 km². Nieuw-Lekkerlandin pormestari on Rinus Houtman.


title: Nieuw-Lekkerland

text: Kunnan asutuskeskukset ovat Nieuw-Lekkerland (keskuspaikkakunta) ja Kinderdijk. Nieuw-Lekkerlandin ja naapurikunta Alblasserdamin alueilla Kinderdijkissä sijaitsee tuulimyllyryhmä, joka ollut vuodesta 1997 lähtien UNESCOn maailmanperintökohde.


title: Nieuw-Lekkerland

text: Kunta sijaitsee Alblasserwaard-polderin luoteisosassa. Nieuw-Lekkerlandin naapurikunnat ovat Nederlek pohjoisessa, Liesveld koillisessa, Graafstroom kaakossa, Alblasserdam etelässä ja Ridderkerk lännessä.


title: Juha Salo

text: Juha Salolla voidaan tarkoittaa seuraavia henkilöitä:


title: Tumma puku

text: Tumma puku tarkoittaa pukeutumisetiketissä miesten juhlapukua, johon kuuluu tietty kokonaisuus vastakohtana arkipuvulle.


title: Tumma puku

text: Tumma puku on yksivärinen; mustasta, tummansinisestä tai tummanharmaasta kankaasta valmistettu kaksi- tai kolmeosainen puku, jonka kanssa käytetään valkoista kauluspaitaa ja hillittyä sinisävyistä tai harmaata solmiota. Juhlallisimmillaan solmio on helmenharmaa. Tummaksi puvuksi hyväksytään usein myös tummanharmaa puku. Yksivärinen kangas voi olla pinnaltaan hillitysti kuvioitu, mutta siinä ei saa olla arkipukuihin kuuluvaa liituraitaa.


title: Tumma puku

text: Tumma puku sopii esimerkiksi iltapäivävastaanotolle, cocktailkutsuille, häihin, vierailulle ja onnittelukäynneille. Se myös korvaa miesten juhlapuvun: frakin tai saketin. Esimerkkinä tästä voi mainita Tasavallan presidentin itsenäisyyspäivän juhlavastaanoton. Kun kutsussa mainitaan miehelle tumma puku, naiselle sen korvaa tilanteesta riippuen joko vierailupuku, juhla- tai iltapuku. Samoin kuin frakin kanssa myös tumman puvun kanssa voidaan pitää kunniamerkkejä. Tällöin taskuliinaa ei käytetä. Muussa tapauksessa taskuliina on valkoinen. Smokkia ei voi korvata tummalla puvulla, mutta tätä sääntöä rikotaan Suomessa.


title: Tumma puku

text: Takki on väriltään tummansininen, tummanharmaa tai musta ja se on yksi- tai kaksirivinen. Takin kangas on koristelematon ja hillitysti kudottu. Mitä pelkistetympi kangas, sitä muodollisempi puku. Muodollisimmissa takeissa taskuissa ei ole läppää eikä selässä halkiota. Kaksi- ja kolmenappisissa puvuissa alin nappi jätetään sulkematta.


title: Tumma puku

text: Liivi on samaa kangasta kuin muu puku tai vaihtoehtoisesti hillittyä, puvun väriin sointuvaa sävyä. Juhlallisimmissa liiveissä on käänteet ja liivi on kaksirivinen. Alinta nappia ei perinteisesti kiinnitetä. Liivin voi myös jättää pois, mutta tällöin puku on vähemmän muodollinen. Yksirivisen kanssa voi käyttää myös puvunkankaasta tehtyä liiviä.


title: Tumma puku

text: Housut ovat samaa kangasta kuin takki. Juhlavimmissa housuissa ei ole upslaakeja.


title: Tumma puku

text: Kauluspaita on juhlallisimmissa tilaisuuksissa valkoinen, mahdollisimman hillitysti kudottu, ja siinä on kaksinkertaiset kalvosimet, jotka kiinnitetään kalvosinnapeilla.


title: Tumma puku

text: Solmio on vapaavalintaista hillittyä väriä; juhlavimpana pidetään harmaata tai hopeaa. Hautajaisissa solmio on musta.


title: Tumma puku

text: Taskuliina on valkoinen ja hillitysti taiteltu. Materiaaleista pellava on hienoin, silkki ja puuvilla käyvät myös. Vähemmän muodollisissa tilaisuuksissa taskuliinan värejä ja kuvioita voi valita vapaammin.


title: Tumma puku

text: Kengät ovat ohutpohjaiset, mustat ja mahdollisimman pelkistetyt.


title: Tumma puku

text: Vyö on musta ja mahdollisimman pelkistetty. Myös olkaimia voi käyttää.


title: Tumma puku

text: Kalvosinnapit ovat hillityt. Hopea ja kulta ovat yleisimmät. Asusteiden metallin väri on hyvä sovittaa yhteen.


title: Tumma puku

text: Sukat ovat samaa väriä kuin housut tai kengät ja sääripituiset. Vähemmän muodollisissa tilaisuuksissa myös värilliset sukat käyvät.


title: Tumma puku

text: Päällystakki on musta, tummansininen tai tummanharmaa ja ulottuu polviin asti. Kaulaliina on hillitysti kuvioitu ja tummaa väriä, hautajaisissa valkoinen. Hattu on käytettäessä tummaa huopaa, talvella voi käyttää turkislakkia. Käsineet ovat harmaat tai mustat. Yleensä nahkapukineet ovat samaa väriä. Kunniamerkkejä käytetään vain, jos kutsussa niin vaaditaan.


title: Alun Armstrong

text: Alan J. ”Alun” Armstrong (s. 17. heinäkuuta 1946 Annfield Plain, County Durham, Englanti) on englantilainen näyttelijä. Hänet tunnetaan esimerkiksi elokuvasta "Toinen nuoruus" (2004) ja televisiosarjasta "Ryhmä Pullman", jossa hän esittää Brian Lanea. Armstrong on näytellyt myös muun muassa elokuvissa "Van Helsing", "Rakkaudesta Sinatraan", "Valkoinen metsästäjä, musta sydän" ja "Eragon".


title: Alun Armstrong

text: Teatterin puolella Armstrong tunnetaan muun muassa roolistaan Thénardierina West Endin alkuperäisessä "Les Misérables" -tuotannossa 1980-luvulla. Vuonna 1994 Armstrong palkittiin Olivierilla pääosastaan Royal National Theatren musikaalissa "Sweeney Todd".


title: Alun Armstrong

text: Armstrongilla on poika Joe (s. 1978), joka on myös näyttelijä.


title: Atlantis-hotelli

text: Atlantis-hotelli on Dubaissa sijaitseva hotelli. Hotelli valmistui syyskuussa 2008, ja se on rakennettu palmun muotoiselle Palm Jumeirah -saarelle. Hotellihuoneita on 1 539. Hotellissa sijaitsee myös vesipuisto ja delfiiniallas. Hotelli on suunniteltu Bahamalla sijaitsevan Atlantis Paradise Island -hotellin mukaan.


title: Juha Salo (jääkiekkoilija)

text: Juha Salo (19. helmikuuta 1966 Helsinki) on entinen jääkiekkoilija. Pelipaikaltaan Salo oli vasenlaitahyökkääjä. Juha Salo edusti koko uransa Helsingin Jokereita. Salon ura kesti vuodesta 1986 vuoteen 1993. Salo on ollut näin ollen Jokereiden mukana I-divisioonaan putoamisessa, kuin sieltä nousemisessa takaisin SM-liigan ja ensimmäisessä 1990-luvun Suomen mestaruudessa vuonna 1992.


title: Juha Salo (jääkiekkoilija)

text: Jääkiekkouran jälkeen Salo pelasi vielä yhdeksän kauden verran salibandyliigaa helsinkiläisessä SSV:ssa.


title: James Bolam

text: James Christopher Bolam, MBE (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä. Hänet tunnetaan tohtori Arthur Gilderinä tv-sarjassa "Naapureita ja ystäviä" ("Born and Bred"), Jack Halfordina sarjassa "Ryhmä Pullman" ja Jack Fordina sarjassa "When the Boat Comes In". Hän on näytellyt myös tv-sarjoissa "Midsomerin murhat" ja "Yorkshiren etsivät".


title: James Bolam

text: Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009.


title: James Bolam

text: James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa.


title: Oulaisten Huima

text: OuHun miesten joukkue pelaa jalkapalloa kaudella 2018 Nelosessa. .


title: Oulaisten Huima

text:
Naisten joukkue pelaa kaudella 2018 Suomensarjassa
. Miesten joukkue pelaa muutaman vuoden tauon jälkeen maakuntasarjassa.


title: Kultainen vasikka

text: Kultainen vasikka (vuoden 1992 raamatunsuomennoksessa "kultainen sonni") oli Raamatun mukaan israelilaisten Mooseksen poissa ollessa rakentama epäjumalankuva. Tapauksesta kerrotaan Toisen Mooseksen kirjan 32. luvussa. Sen mukaan Mooses nousi Siinainvuorelle keskustelemaan Jumalan kanssa. Hänen viipyessään kansa halusi jonkin jumalan jota palvoa, ja niin he keräsivät kaiken heillä hallussaan olleen kullan ja muotoilivat siitä vasikkaa esittävän veistoksen, joka selitettiin Jumalan kuvaksi tai symboliksi. Se oli rikos Mooseksen kymmenen käskyn ensimmäistä käskyä vastaan, johon sisältyi myös kielto tehdä palvottavia kuvia.


title: Kultainen vasikka

text: Rangaistukseksi Mooses määräsi vasikan sulatettavaksi, minkä jälkeen sen kulta oli jauheena sekoitettava veteen ja juotava.


title: Kultainen vasikka

text: Jotkut raamatuntutkijat ovat arvelleet kertomuksen liittyvän egyptiläisen Apis-jumalan palvontaan, jonka oli täytynyt tulla varhaisille israelilaisille tunnetuksi heidän ollessaan Egyptissä.


title: Linder

text: Linder on suomalainen suku, jonka yksi sukuhaara on Suomen suuriruhtinaskunnan aikana aateloitu.


title: Linder

text: Suku on peräisin Lindhövdasta Ruotsin Smålandista, jossa se tunnetaan 1500-luvulta alkaen, ja saapui Suomeen 1740-luvulla. Smålandilaisen metsänvartijan Ögge Andersinpojan poika Magnus Oegidii eli Öggenpoika otti Uppsalan yliopistoon kirjoittautuessaan kotipitäjäänsä viittaavan sukunimen "Linder". Magnus Linder muutti Suomeen 1744 ja meni naimisiin Mustion ruukinpatruunan tyttären kanssa kohoten lopulta Suomen vuorimestariksi. Mustiolainen () everstiluutnanti "Carl Anton Linder" aateloitiin vuonna 1830 ja hänen sukunsa introdusoitiin Suomen ritarihuoneeseen vuonna 1832 aatelisena sukuna numero 193. Hän adoptoi 1833 vanhemman veljensä, vuorineuvos ja ruukinomistaja Magnus Linderin, joka kohotettiin vapaaherralliseen arvoon vuonna 1859 ja introdusoitiin seuraavana vuonna sukuna numero 44, nimellä Linder af Svartå. Tämä vapaaherrallinen sukuhaara kuitenkin sammui vuonna 1896.


title: Linder

text: Mustion ruukin ohella Linderin suku on omistanut Mustion kartanon Karjaalla 1700-luvun puolivälistä vuoteen 1940 sekä uudelleen vuodesta 1985 ja myös Suomen suurimpiin kartanoihin kuuluneen Kytäjän kartanon Hyvinkäällä vuosina 1861–1928.


title: Dennis Waterman

text: Dennis Waterman (s. 24. helmikuuta 1948, Clapham, Lontoo, Englanti) on englantilainen näyttelijä. Hänet tunnetaan muun muassa tv-sarjasta "Ryhmä Pullman", jossa hän näyttelee Gerry Standingia. Hän on näytellyt myös elokuvissa mm. "Back in Business" ja sarjoissa "Minder" ja "The Sweeney".


title: Dennis Waterman

text: Watermanin esittämä "Minderin" tunnuskappale "I Could Be So Good For You" nousi kolmanneksi Britannian singlelistoilla marraskuussa 1980. Kappale mainitaan usein Dennis Watermanin säveltämäksi, mutta todellisuudessa sen sävelsi hänen silloinen puolisonsa Patricia Waterman.


title: Dennis Waterman

text: Waterman on ollut neljä kertaa naimisissa ja hänellä on kaksi lasta.


title: Astyokhe

text: Astyokhe () oli kreikkalaisessa mytologiassa useamman eri naishahmon nimi.


title: Astyokhe

text: Astyokhe, Troijan kuninkaan Laomedonin tytär, oli Priamoksen sisar, Telefoksen puoliso ja Eurypyloksen äiti.


title: Astyokhe

text: Astyokhe, Aktorin tytär, synnytti Areelle Askalafoksen.


title: Astyokhe

text: Astyokhe, jokijumala Simoeisin tytär, oli Dardanian Erikhthonioksen puoliso ja Trosin äiti.


title: Astyokhe

text: Astyokhe, Atreuksen tytär, oli Agamemnonin ja Menelaoksen sisar, Strofioksen puoliso ja Pyladeksen äiti. Häneen ilmeisesti viitataan myös nimellä Anaksibia.


title: Astyokhe

text: Astyokhe, Amfionin ja Nioben tytär, jonka Artemis surmasi nuolillaan sen jälkeen kun hänen äitinsä pilkkasi Leto tämän lapsien lukumäärästä.


title: Astyokhe

text: Astyokhe, Efyran kuninkaan Fylaksen tytär, jonka kanssa Herakles makasi valloitettuaan kaupungin. Suhteen tuloksena syntyi Tlepolemos.


title: Diabolic Symphony

text: Diabolic Symphony on ruotsalaisen power metal -yhtye Steel Attackin viides studioalbumi. Se julkaistiin 21. huhtikuuta 2006.


title: Musin-Puškin

text: Musin-Puškin () oli venäläinen kreivillinen aatelissuku, jolla oli laajat maaomistukset myös Suomessa. Suku omisti lahjoitusmaita Vanhan Suomen alueella.


title: Viinipuu

text: Viinipuu on suomalaislaulaja Viktor Klimenkon studioalbumi. Se julkaistiin vuonna 1999.


title: Viinipuu

text: Albumi sisältää orkesterisovituksia tunnetuista virsistä.


title: Asklepios Tralleislainen

text: Asklepios Tralleislainen (, k. n. 560-570) oli kreikkalainen uusplatonilainen filosofi. Hän oli kotoisin Tralleiksesta Vähästä-Aasiasta. Asklepios oli Aleksandriassa opettaneen Ammonios Hermiaan oppilas.


title: Asklepios Tralleislainen

text: Asklepios kirjoitti kommentaareja, joista on säilynyt kaksi:Kumpikin teos vaikuttaa koostuvan Ammonioksen luennoista tehdyistä muistiinpanoista.


title: Demidov

text: Demidov tai Demidoff () on venäläinen ruhtinaallinen aatelissuku. Suvun vauraus oli lähtöisin rautateollisuudesta ja asetuotannosta. Suku tunnettiin aikanaan Venäjän rikkaimpana Romanovien keisarisuvun jälkeen. Eversti Aleksandr Nikolajevitš Demidoff, ruhtinas Lopukhin-Demidov (1870–1937) osti vuonna 1917 Anttolanhovin Anttolassa. Nykyinen ruhtinas Lopukhin-Demidov on Suomessa asuva NIKOLAI Alexander Paul Demidoff.


title: Andreas Feininger

text: Andreas Bernhard Lyonel Feininger (27. joulukuuta 1906 - 18. helmikuuta 1999) oli amerikkalainen valokuvaaja, joka julkaisi myös valokuvaustekniikkaa koskevaa kirjallisuutta. Hänet muistetaan myös luonnon rakenteiden tutkijana.


title: Andreas Feininger

text: Feininger syntyi Pariisissa Ranskassa, saksalais-amerikkalaiseen perheeseen. Hänen isänsä, taidemaalari Lyonel Feininger, syntyi New Yorkissa vuonna 1871. Hänen isoisän isä muutti Durlachista Saksasta Yhdysvaltoihin vuonna 1848.


title: Andreas Feininger

text: Feininger kasvoi ja opiskeli arkkitehdiksi Saksassa, missä hänen isänsä maalasi ja opetti Staatlichesissä Bauhausissa. Vuonna 1936 hän jätti arkkitehtuurin, muutti Ruotsiin ja keskittyi valokuvaamiseen. Ennen toista maailmansotaa 1939 Feininger muutti Yhdysvaltoihin, missä hän ryhtyi freelance-valokuvaajaksi ja vuonna 1943 meni mukaan "Life"-lehteen, jossa hän työskenteli vuoteen 1962.


title: Andreas Feininger

text: Feininger tuli kuuluisaksi valokuvistaan New Yorkissa. Hän kuvasi paljon luonnon rakenteita, luita, kuoria, kasveja, mutta harvoin ihmisiä tai muotokuvia. Feininger kirjoitti kattavia valokuvauksen käsikirjoja, joista tunnetuin on "The Complete Photographer". Vuonna 1966 American Society of Media Photographers (ASMP) palkitsi Feiningerin The Robert Leavitt -palkinnolla. Vuonna 1991 International Center of Photography palkitsi Feiningerin elämäntyön saavutuksista.


title: Andreas Feininger

text: Nykyisin Feiningerin valokuvat ovat pysyvissä kokoelmissa Center for Creative Photographyssa, Museum of Modern Artissa, Metropolitan Museum of Artissa, National Gallery of Artissa, Lontoossa Victoria and Albert Museumissa ja George Eastman Housessa.


title: We Cum from Brooklyn

text: We Cum from Brooklyn on Leningrad Cowboys -yhtyeen vuonna 1992 julkaistu albumi. Albumia julkaistaessa Leningrad Cowboys -yhtyeellä oli levy-yhtiösopimus Johanna Kustannus OY:n kanssa.


title: Qimendunjia

text: Qimendunjia (奇門遁甲 qíméndùnjiǎ, "ihmeet [ja] ovet kätkevät jian") on kiinalaisen metafyysikan haara, jonka avulla määritellään paras suunta ja ajoitus tärkeille toimille. Alun perin sitä käytettiin sotatoimien suotuisan ajoituksen ja toimintasuunnan päättämiseksi ja oli näin osa sodanjohdon taktista osaamista.


title: Qimendunjia

text: Qimendunjia on yksi "kolmesta oppisuunnasta":


title: Qimendunjia

text: Qimendunjia oli Tang-dynastian aikana näistä arvostetuin.


title: Qimendunjia

text: Qimendunjia perustuu astronomisille havainnoille. Yin-yang, viisi elementtiä, luoshu, trigrammit, taivaalliset rungot ja maalliset oksat ovat sen työkaluja. Näiden lisäksi käytetään "ovia", "tähtiä" ja "tähtien henkiä".


title: Qimendunjia

text: Taivaallinen runko "jia" on kuin keisari tai armeijan ylipäällikkö, joka johtaa salatusta asemapaikastaan armeijaa. "Yi", "bing" ja "ding" ovat kolme ihmettä (三奇 sānqí). Nämä ovat kuin kolme kenraalia, jotka johtavat kuuttaa viiriä (六儀 liùyí): "wu, ji, geng, xin, ren" ja "gui". Viirit symbolisoivat armeijan divisioonia.


title: Qimendunjia

text: Qimen käyttää kiinalaisen aurinkokalenterin 24 auringonjaksoa, jotka jaetaan pienempiin, noin viiden vuorokauden mittaisiin osiin nimeltä ju (局 jú). On kolme tapaa määritellä ju. Tämä jakaa qimen-koulukuntia.


title: Qimendunjia

text: Jun perusteella rakennetaan kaavio, jossa on neljä kehää (盤 pán, kiekko):


title: Qimendunjia

text:
Dipan (maankiekko), jolle asetetaan taivaalliset rungot ("jia" kätkettynä)
Renpan (ihmisenkiekko), jolle asetetaan "ovet" ("men")
Tianpan (taivaankiekko), jolle asetetaan "tähdet" sekä toinen kerros taivaallisia runkoja
Shenpan (henkienkiekko), jolle asetetaan "tähtien henget"


title: Qimendunjia

text: Yhteensä qimen-karttoja on 1080 kappaletta.


title: Qimendunjia

text: Qimenin historia ulottuu ainakin Taistelevien läänitysvaltioiden ajalle.


title: Qimendunjia

text:
Sunzi teoksessaan ""Sodankäynnin taito"" neuvoo, miten qimen-tilanteita pitää käyttää:
"Hyvä puolustaja (on) piilossa "yhdeksän maan" alla; hyvä hyökkääjä liikkeellä (lähtee liikkeelle) ylös "yhdeksään taivaaseen"."Tämä ohje on kirjattu salaisen sotataidon käsikirjan "Huangdi yinfujing" (黄帝陰符經 huángdì yīnfújīng, Keltaisen keisarin salainen tunniste -klassikko) qimendunjiata käsittelevään lukuun:"Yhdeksän maata piiloutumista tai kätkemistä varten; yhdeksän taivasta sotilaiden esiintuomista varten."


title: Qimendunjia

text: ""Kolmen kuningaskunnan kronikka"" kuvaa Punaisen kallioseinämän taistelua (赤壁之戰 chìbìzhī zhàn) 208 eaa., jossa Han-dynastian pääministerin Cao Caon laivasto hävisi Shun kuningaskunnan kenraali Zhou Yulle. Kronikka kertoo yksityiskohtaisesti, miten sotilasneuvonantaja Zhuge Liang laski hyökkäykselle ajan, jolloin vallitseva tuulensuunta, joka oli epäsuotuisa Shun armeijalle, muuttui suotuisaksi.


title: Qimendunjia

text: Liu Ji (1311—1375), kutsumanimeltään Bowen, oli tunnettu ennustaidoistaan. Sanotaan, että hän käytti qimendunjiaa strategiansa osana auttaakseen Zhu Yuanzhangia nousemaan valtaistuimelle Ming-dynastian perustajakeisarina.


title: Qimendunjia

text: Aikaa myöten qimenin käyttö levisi laajemmalle ja sen sovellukset monipuolistuivat. Sitä käytetään nykyään jokapäiväisempien asioiden ennustamiseen. Tavallisia käyttökohteita ovat mm. lääketieteellinen ennuste, avioliitto, synnytys, matkustaminen, opiskelumenestys, yritystoiminta ja rahatalous.


title: Einari Weijo

text: Einari Walter Weijo (Saksassa peitenimellä Wickström), () oli suomalainen jääkärieversti.


title: Einari Weijo

text: Weijo syntyi maanviljelijäperheeseen Korpilahdelle. Hänen vanhempansa olivat Johan Walter Engström ja Amanda Hinkkala. Weijo kirjoitti ylioppilaaksi Jyväskylän lyseosta vuonna 1903 ja liittyi Hämäläis-Osakuntaan. Opintojaan hän jatkoi polyteknillisessä opistossa Helsingissä vuosina 1903–1905 ja Karlsruhen teknillisen korkeakoulun kemiallis-teknologisella osastolla vuosina 1911–1914. Sotakorkeakoulun komentajakurssin hän kävi vuonna 1927.


title: Einari Weijo

text: Weijo liittyi yhtenä ensimmäisistä vapaaehtoisiin joiden päämääränä oli Saksassa sotilaskoulutusta antava Pfadfinder-kurssi. Kurssi järjestettiin Pohjois-Saksassa sijaitsevalla Lockstedter Lagerin harjoitusalueella. Leirille Weijo ilmoittautui 27. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 6. marraskuuta 1915 alkaen pataljoonan 3. komppaniaan.


title: Einari Weijo

text: Weijo otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin 22. elokuuta 1916 pataljoonan täydennysjoukkoon ja komennettiin etappitehtäviin Suomeen. Suomessa hän toimi läntisellä etapilla aluksi Kurppaan etappiaseman hoitajana Kärsämäen ja Pyhäjärven rajalla. Myöhemmin hänet siirrettiin koko pohjoisen etapin johtajaksi. Takaisin Saksaan hän palasi 11. tammikuuta 1917 pataljoonan täydennysjoukkoon, mistä hänet siirrettiin 27. maaliskuuta 1917 alkaen 3. komppaniaan. Weijo suoritti vuonna 1917 Libaussa järjestetyn sotakoulun A-kurssin.


title: Einari Weijo

text: Weijo saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 4. Jääkärirykmentin 8. jääkäripataljoonan 3. komppaniaan. Weijo otti osaa taisteluihin Raudussa ja rajaseudulla.


title: Einari Weijo

text: Sisällissodan jälkeen Weijo siirrettiin Yleisesikuntaan, missä hänet sijoitettiin koulutusosastolle toimistoupseeriksi. Weijo erosi armeijasta 31. tammikuuta 1919 lähteäkseen vapaaehtoisena heimosotiin. Hän liittyi Viron vapaussotaan lähteviin joukkoihin. Viron vapaussodassa hän toimi suomalaisten joukkojen esikunnassa operatiivisen osaston päällikkönä koko sodan ajan. Virosta palattuaan Weijo liittyi vapaaehtoisena Karjalan (Aunuksen) retkikuntaan, missä hän toimi ylipäällikön esikuntapäällikkönä 1. toukokuuta – 9. syyskuuta 1919 välisen ajan.


title: Einari Weijo

text: Sotaretkiltä palattuaan Weijo astui takaisin armeijan palvelukseen ja hänet sijoitettiin 19. marraskuuta 1919 toimistoupseeriksi Sotaministeriöön. Sotaministeriöstä hänet siirrettiin 7. tammikuuta 1920 alkaen komentajaksi Viipurin rykmentin III pataljoonaan. Hänet komennettiin Viipurin rykmentistä 20. syyskuuta 1920 Kadettikouluun ja lopulta hän sai siirron 25. helmikuuta 1921 alkaen komppanianpäälliköksi kyseiseen kouluun . Takaisin Viipurin rykmenttiin Weijo palasi 14. maaliskuuta 1923. Hänet sijoitettiin rykmenttiin talouspäälliköksi ja 5. kesäkuuta 1923 alkaen III pataljoonan komentajaksi ja 27. toukokuuta 1924 Viipurin rykmentin komentajaksi.


title: Einari Weijo

text: Savon Jääkärirykmenttiin Weijo siirrettiin rykmentin komentajan apulaiseksi 10. syyskuuta 1924 ja rykmentin väliaikaisen komentajuuden hän vastaanotti 15. tammikuuta 1925. Seuraavaksi Weijo vastaanotti 5. syyskuuta 1925 alkaen Pohjanmaan Jääkäripataljoonan komentajuuden ja 1. heinäkuuta 1933 alkaen Polkupyöräpataljoona 2:n komentajuuden. Polkupyöräpataljoona 2:n komentajana hän erosi ikänsä perusteella 8. tammikuuta 1936 ja siirtyi Korpilahdelle, missä hän viljeli maatilaansa


title: Einari Weijo

text: Weijo osallistui vuonna 1939 ylimääräisiin harjoituksiin Pohjois-Karjalan suojeluskuntapiirin komentajana. Varsinaisten talvisotaan hänet komennettiin rintamalle ja hän sai komentoonsa Jalkaväkirykmentti 36:n ja osallistui sen komentajana mottitaisteluihin Laatokan koillispuolella. Jatkosodan puhjettua Weijo komennettiin Keski-Pohjanmaan sotilasläänin komentajaksi, missä tehtävässä hän toimi vuoteen 1943 saakka, jonka jälkeen hänet vapautettiin palveluksesta ja hän jatkoi viljelijänä Korpilahdella.


title: Einari Weijo

text: Einari Weijo kuoli Korpilahdella 29. tammikuuta 1954. Hänet haudattiin Korpilahdelle.


title: Tarvepainatus

text:
Tarvepainatus (, lyhyesti POD) on painamistekniikka ja liiketoiminnan prosessi, jossa julkaisua painetaan vain sillä hetkellä tarvittava määrä, “täsmäpainos“. Varastoon ei paineta mitään, mutta painovalmis tiedosto tallennetaan sähköiseen varastoon odottamaan uusintapainosta. Digipainossa painaminen on nopeaa, minkä vuoksi se soveltuu parhaiten tarvepainatukseen. Esivalmisteluja ja työvaiheita tarvitaan vähemmän kuin perinteisessä painossa. Usein myös sidonta tehdään automaattisesti suoraan painovaiheen jälkeen.
Korkeakoulujen opettajat, dosentit, opiskelijat ja vastavalmistuneet julkaisevat tarvepainatuksena tieteellisiä tekstejä, kuten esseitä, seminaaritöitä, pro gradu -tutkielmia, lisensiaatin tutkielmia tai väitöskirjoja. Esimerkiksi yliopistojen vaatimat pakolliset kappaleet voidaan painattaa näin pienenä painoksena. Lisäetuna on, että teosten sisältöä voidaan päivittää koska vain ja ilman suurta vaivannäköä.


title: Jami Teirikari

text: Jami Teirikari (s. 11. elokuuta 1969 Helsinki) on suomalainen elokuvaohjaaja. Teirikarin erikoisalaa ovat tv-mainokset ja kaupalliset ohjelmat, joita hän on ohjannut useille kotimaisille ja kansainvälisille mainostajille. Elintarvikemainonnan osaajana tunnetun Teirikarin yksi suurimpia asiakkaita on McDonald's, jolle hän on ohjannut noin 200 tv- ja radiomainosta. Muita suuria asiakkaita ovat mm. Arla, Fazer, HKScan, Orkla Foods ja Valio.


title: Jami Teirikari

text: Teirikarin ohjaamat mainos- ja tilauselokuvat ovat keränneet yli 200 palkintoa kotimaisilta ja kansainvälisiltä filmifestivaaleilta sekä mainoskilpailuista, mm. 14 kultapalkintoa Mobius Awards-, Telly Awards-, WorldFest-Houston- ja US International Film and Video Festival -kilpailuista. Suomessa hänen töitään on palkittu muun muassa mainonnan tuloksellisuutta mittaavassa AdProfit-kilpailussa ja yritysviestintää palkitsevassa Media & Message -kilpailussa. Teirikarin Verohallitukselle ohjaama, veroilmoituksen uudistuksesta kertova radio- ja tv-tiedotuskampanja palkittiin Vuoden yhteiskuntaviestintäteko -kilpailussa 2006.


title: Jami Teirikari

text: Vuonna 2015 Teirikari jättäytyi syrjään osittain omistamastaan Pohjantähti-Elokuva Oy:stä ja käynnisti eri alojen vaikuttajien kanssa alkoholin valmistukseen, myyntiin ja markkinointiin keskittyvän yrityksen Ouluun. Hieman myöhemmin hän ryhtyi palauttamaan yhtiökumppaneidensa kanssa oluen tuotantoa Tornioon. Vuonna 2016 toimintansa aloitti Lapin Kullan vanhana tehtaana muistetussa rakennuksessa Tornion Panimo. Hartwall siirsi oluen tuotannon Lahteen vuonna 2010, jonka jälkeen tehdas oli kylmillään kuusi vuotta. Tornion Panimo sai lentävän startin pääomistajansa Sangen Oy:n joukkorahoitusmuotoisella osakeannilla, joka keräsi ennätykselliset lähes 1,1 miljoonaa euroa. Teirikari vastaa Tornion Panimon markkinoinnista ja viestinnästä markkinointijohtajan tittelillä.


title: Jami Teirikari

text: Tornion Panimo on saanut useita kotimaisia ja kansainvälisiä palkintoja niin oluistaan kuin markkinoinnistaankin.


title: Jami Teirikari

text: Teirikarin ensimmäinen dokumenttielokuva "Kivestä käsin" valmistui vuonna 1994. Yle TV1:lle valmistettu dokumentti seurasi kahden vuoden ajan taiteilija Matti Peltokankaan työskentelyä massiivisen "Yhtyvät säteet" -teoksen parissa.


title: Jami Teirikari

text: Mainos- ja lyhytelokuvien ohjaamisen ohella Teirikari on tutkinut ja dokumentoinut suomalaisen televisiomainonnan historiaa. Valion 100-vuotisjuhlavuodeksi valmistunut "Se on valkoista – Valion mainonnan historia" (2005) on järjestyksessään hänen toinen dokumenttielokuvansa. Valion dokumentissa Teirikari esittelee mainonnan populaarikulttuurina ja osana kulttuurihistoriaamme. Dokumenttia pidetään onnistuneena tutkielmana mainonnan ja yhteiskunnan välisestä suhteesta, ja sitä käytetään opetusvälineenä useissa mainontaa, markkinointia ja viestintää opettavissa oppilaitoksissa.


title: Jami Teirikari

text: Teirikarin kolmas dokumenttielokuva "Kaikkien aikojen parhaat sekunnit" valmistui vuonna 2007. Puolen tunnin mittainen dokumentti käsittelee suomalaisen televisiomainonnan historiaa ja se kuului MTV3:n 50-vuotisjuhlavuoden ohjelmistoon. Teos on Teirikarin mukaan tekijänsä kunnianosoitus tv-mainonnan ammattilaisille, jotka ovat suunnitelleet ohjelmassa nähtävää käyttötaidetta jo puolen vuosisadan ajan. Dokumentti sai positiivisen vastaanoton sekä yleisöltä että mediavälineiltä, joista mm. Helsingin Sanomat käsitteli ohjelmaa näyttävästi esityksen jälkeisenä päivänä.


title: Jami Teirikari

text: Vuonna 2007 sai ensiesityksensä myös Silja Linen 50-vuotiselokuva "Bon Voyage!". Laivayhtiön dokumentti herätti mielenkiintoa myös kansainvälisesti, ja dokumentista esitettiin lyhennelmä muun muassa Meksikon televisiossa. Filmi palkittiin keväällä 2008 Hollywoodissa Gold Camera Award -palkinnolla ja Houstonin elokuvajuhlilla Platinum Remi Award -palkinnolla.


title: Jami Teirikari

text: Vuonna 2008 Teirikari ohjasi Honkarakenteen historiasta kertovan lyhytelokuvan. Kansainväliseen levitykseen valmistettu "History of Honka" kertoo uudisraivaajahenkisestä suomalaisuudesta ja Honkarakenteen kasvusta maailman johtavaksi hirsitalovalmistajaksi. Filmi palkittiin The Aurora Awards -festivaalien Platinum Best of Show -palkinnolla Yhdysvalloissa. Maailman saastuneimman meren, Itämeren, tilanteesta ja pelastustoimista kertova dokumenttielokuva "BSAS 2010 - New standard for environmental action" oli osa Cannesin festivaaleilla Kultaisella leijonalla vuonna 2010 palkittua Save the Baltic Sea -kampanjaa.


title: Jami Teirikari

text: Vuosina 2013 ja 2014 Teirikari ohjasi kaksi mainoselokuvan historiaa käsittelevää dokumenttisarjaa MTV3-kanavalle. Kaksiosainen "Kulutuksen sävel – Mainosmusiikin historia" (2013) käsitteli suomalaisen mainosmusiikin historiaa ja neliosainen "Nyt uutta Suomessa! – Suomalaisen mainonnan historia" (2014) kertoi suomalaisen mainonnan kehityksestä 1600-luvulta nykypäivään saakka. Vuonna 2015 MTV3 esitti "Nyt uutta Suomessa!" -dokumentista tiivistetyn 45-minuuttisen version.


title: Jami Teirikari

text: Vuonna 2016 Teirikari ohjasi Syöpäsäätiön Movember-kampanjaan "Viiksimies"-musiikkivideon. "Viiksimies" on Matti Eskon "Rekkamies"-hitin pohjalta tehty uusi versio, jonka esityksestä vastasivat Matti Eskon itsensä lisäksi Pete Parkkonen, Arttu Wiskari ja Stig.


title: Mel Allen

text: Mel Allen (synt. Melvin Allen Israel 14. helmikuuta 1913 Birmingham, Alabama – 16. kesäkuuta 1996) oli yhdysvaltalainen urheiluselostaja ja radiotoimittaja.


title: Mel Allen

text: Allen aloitti CBS:llä kuuluttajana vuonna 1937. Vuonna 1939 hän alkoi selostamaan aluksi sekä New York Giantsien että Yankeesien otteluita, kunnes hänestä lopulta tuli "The Voice of the Yankees". Vuonna 1943 Allen astui armeijaan, jossa ollessaan hän muutti nimensä virallisesti Mel Alleniksi. Armeijasta palattuaan hän jatkoi baseball-otteluiden selostamista ja muun muassa selosti All-Stars ottelun 24 kertaa.


title: Mel Allen

text: Mel Allen nimettiin Radio Hall of Fameen vuonna 1988.


title: Narrow Stairs

text: Narrow Stairs on Death Cab for Cutien, yhdysvaltalaisen alternative rock -yhtyeen kuudes studioalbumi. Se julkaistiin Yhdistyneissä kuningaskunnissa 12. toukokuuta 2008, ja Yhdysvalloissa 13. toukokuuta 2008.


title: Narrow Stairs

text: Albumi debytoi Yhdysvalloissa Billboard 200 -listan ensimmäisellä sijalla.


title: Narrow Stairs

text: Kaikki kappaleet kirjoittanut Ben Gibbard ellei toisin mainittu.


title: Luoshu

text: Luoshu (洛書; yksinkert. 洛书; pinyin: luòshū, "Luojoen kaavio"; kirjoitetaan myös 雒書 , valkoharjainen musta hevonen) eli "yhdeksän palatsin kaavio" (九宮圖 pinyin: jiǔgōngtú) on yksinkertainen 3x3 -taikaneliö. Se on yksi kiinalaisen kosmologian teoreettisista kaavioista, jota käytetään lukuisten kiinalaisten oppien perustana.


title: Luoshu

text: Luoshun alkuperästä on olemassa useita versioita.


title: Luoshu

text: Kiinassa jokien tulviminen aiheutti säännöllisesti suurta tuhoa. Yksi tarinoista kertoo ajasta, jolloin Luojoki (洛水) tulvi. Sen varrella asuneet ihmiset uhrasivat joen hengelle lepyttääkseen sen vihaa. Vedestä nousi kilpikonna, jonka kilvessä oli selkeitä kaartuvia merkkejä. Merkit muodostivat 3x3 -ruudukon, jota kutsutaan taikaneliöksi. Tätä käytettiin sittemmin tulvien taltuttamiseen.


title: Luoshu

text: Toisen version mukaan Yu Suuri (大禹 Dàyǔ) sai tehtäväkseen keksiä keinon, jolla hallita tulvia. Kun hän oli tutkimassa jokivartta, hän näki kilpikonnan nousevan joesta. Hän kiinnitti huomiota kilpikonnan kilven kuvioihin, jotka näyttivät muodostavan numeroita.


title: Luoshu

text: Myös Kiinan myyttinen esi-isä Fuxi esitetään mielellään luoshun keksijänä.


title: Luoshu

text: Kiinalaiset nykytutkijat ovat esittäneet, että luoshu kuvasi muinoin taivaankannen pyöreyttä ja hetu maan neliötä. Luoshu olisi ollut varhaisten nomadien kompassi ja ilmastokartta. Oikealla olevat seitsemän pistettä kuvaisivat Otavaa pohjoisessa ja alhaalla oleva yksi piste aamutähteä, Venusta, idässä.


title: Luoshu

text: Luoshu on 3x3 -ruudukko, jonka jokaisen pysty-, vaaka- ja vinorivin kolmen numeron summa on 15 eli 24 auringonjakson päivien määrä. Tämä taikaneliö tunnetaan eurooppalaisessa magiassa Saturnuksen neliönä.


title: Luoshu

text: Alkuperäinen luoshu näyttää numerot valkoisin ja mustin pistein. Valkoiset ovat parittomia eli yang, mustat parillisia eli yin. Parittomat numerot 1, 3, 5, 7 kulkevat kaaviossa myötäpäivään eli yang-suuntaan. Parilliset numerot 2, 4, 6, 8 kulkevat vastapäivään eli yin-suuntaan. Parittomat numerot ovat "pääilmansuunnissa" ja parilliset kulmissa. 5 edustaa keskustaa, Kiinaa, keisaria.


title: Luoshu

text: Kun keskustan 5 jätetään pois laskuista, vastakkaiset numerot muodostavat kymmenen summan. Tämä muodostaa yhteyden toiseen kaavioon, hetuun (河圖) eli jokikarttaan. Kymmenen summan merkityksellisyys johtuu myös luoshu-numeroiden yhdistämisestä xiantian-baguaan.


title: Luoshu

text: Luoshu on yksi kiinalaisen kosmologian kaavioista, jota käytetään useilla elämänalueilla, tavallisimmin fengshuissa eli kiinalaisessa rakentamista säätelevässä opissa. Sen numerot liitetään trigrammeihin. On kaksi tapaa yhdistää luoshu-numerot trigrammeihin: xiantian-bagua ja houtian-bagua. Numerot omaksuvat trigrammien luonteen ja ominaisuudet sekä houtian-baguan mukaiset ilmansuunta-, vuodenaika- ja vuorokaudenaikamääreet.


title: Luoshu

text:
Luoshu-numeroilla on nimi ja elementti:
Numeroiden värinimitysten alkuperää ei ole voitu todentaa, mutta yleisesti niiden sanotaan kuvaavan luonnossa vallitsevia värejä vuodenkierron mukaan:


title: Luoshu

text: Keväällä nuori kasvullisuus on hennon jaden vihreää; kesän alussa kasvullisuuden väri vahvistuu; kesällä aurinko paahtaa niin, että kaikki näyttää violetin sävyiseltä; loppukesästä aurinko on paahtanut maan mustaksi, sato on korjattu ja musta multa paljastunut; syksyllä puiden lehdet muuttuvat punaisiksi, sadonkorjuun tuloksena saadaan punaista viiniä ja armeija kutsutaan vuodattamaan verta sotatoimissa; alkutalvesta kuura peittää maan; talvella saadaan lumipeite; lopputalvesta lumi alkaa kellertyä ennen sulamistaan.


title: Luoshu

text: Fengshuin tullessa muotiin lännessä monet sekoittivat tähtien värit ja elementtien värit. Tähden väriä käytettiin virheellisesti tähden elementin värin sijasta.


title: Luoshu

text: Luoshun numerot edustavat Otavan tähtiä. Vaikka numerot yhdistetään astronomisiin tähtiin, sanaa "tähti" käytetään tässä yhteydessä tarkoittamaan qin eri ilmenemismuotoja eikä oikeita tähtiä. "Tähdillä" luokitellaan mm. vuorien ja rakennusten muotoja.


title: Hetu (jokikartta)

text: Hetu (河圖 hétú, jokikartta) on yksi kiinalaisen kosmologian teoreettisista kaavioista, jota käytetään lukuisten kiinalaisten oppien perustana. Hetua kutsutaan myös nimillä lohikäärmekartta (龍圖 lóngtú) ja hevoskartta (馬圖 mǎtú). Esimerkiksi teoksessa "Baihutong" (白虎通) sanotaan:河出龍圖 "Keltainenjoki lähetti lohikäärmekartan". "Liji"ssä (禮運) kerrotaan: 河出馬圖 "Keltainenjoki lähetti hevoskartan".


title: Hetu (jokikartta)

text: Tarinan mukaan kiinalaisten myyttinen esi-isä Fuxi käveli kerran joen vartta, kun joesta nousi ihmeellinen hevonen, jolla oli lohikäärmeen pää ja selässä valkoisten ja mustien täplien kuviointi (龍馬 lóngmǎ, lohikäärmehevonen).


title: Hetu (jokikartta)

text:
"Yijing-kommentaari" sanoo:
"Keltaisenjoen (He) vesi lähetti lohikäärmehevosen; sen selässä oli kihartuvaa karvaa, kuin tähtipisteiden kartta"


title: Hetu (jokikartta)

text: "Shujing" (顧命) mainitsee alkuperäisen Hetun osana Zhoun kuningas Chengin (n. 1042-1021 eaa.) aarteita.


title: Hetu (jokikartta)

text: "Jushu jinian" (竹書紀年 Bambuannaalit), joka käsittelee vanhaa kiinalaista mytologiaa ja historiaa, mainitsee lohikäärmehevosen kuvatessaan, miten Yao luovutti valtaistuimen Shunille. Viiden planeetan henget ilmestyivät Keltaisellajoella ja ennustivat: "Jokikartta tulee kertomaan keisarille ajan. Meidät tunnistaa kaksoispupillinen keltainen Yao (Yaon silmissä kerrotaan olleen kaksi pupillia, joka merkitsi tarkkanäköisyyttä). Keltaisestajoesta nousi valoa, kaunista höyryä ja pilviä.


title: Hetu (jokikartta)

text: Sitten lohikäärmehevonen ilmestyi kantaen suussaan suomuista rintahaarniskaa, joka oli kuvioitu punaisin viivoin vihreälle pohjalle; nousi alttarille, laski suustaan merkin ja poistui. Haarniska oli kuin kilpikonnan kilpi, yhdeksän kyynärää leveä. Merkki koostui valkoisesta jalokivestä tehdystä virkamerkistä punaisesta jalokivestä tehdyssä lippaassa, jonka kansi oli keltakultaa ja joka oli sidottu vihreällä nyörillä. Virkamerkissä olivat sanat: "Mielihyvää osoittaen luovutettu keisari Shunille."


title: Hetu (jokikartta)

text: Toisessa yhteydessä "Bambuannaaleissa" Keltaisenjoen henkeä kuvataan lohikäärmehevosen sijasta ihmishahmoisena. Tämän mukaan Hetu annettiin Yu Suurelle eikä Yaolle.


title: Hetu (jokikartta)

text: Kun hän (Yu) katsoi Keltaistajokea (He), pitkä mies, jolla oli valkoiset kasvot ja kalan pyrstö, tuli esiin ja sanoi: "Minä olen Hen henki." Sitten hän kutsui Yuta ja sanoi: "Wanming (Yu) tulee säännöstelemään veden." Lausuttuaan tämän hän antoi Yulle joen kartan, jossa oli kaikki veden säännöstelyyn tarvittava tieto ja palasi syvyyksiin.


title: Hetu (jokikartta)

text: Luoyangissa, paikalla, jossa Fuxin uskotaan nähneen lohikäärmehevosen, on "Longmafutu-temppeli" (karttaa kantavan lohikäärmehevosen temppeli).


title: Hetu (jokikartta)

text: Hetua kuvataan "Yijingin" "Suuressa selityksessä" (Dazhuan). Se koostuu kymmenestä numerosta, jotka on esitetty mustin yin- ja valkoisin yang-pistein. Kuviossa on viisi paria, joista jokaisessa on kaksi lukua, jotka eroavat toisistaan viidellä: 1-6, 2-7, 3-8, 4-9 ja 5-10. Pariton luku on kuvattu valkoisena (yang, taivas) ja parillinen luku mustana (yin, maa).


title: Hetu (jokikartta)

text: Numeroiden tarkoitusta kuvataan seuraavasti:


title: Hetu (jokikartta)

text: 一六共宗水，二七同道火、三八為朋木、四九為友金、五十共守土。


title: Hetu (jokikartta)

text: Yksi ja kuusi ovat yhdessä veden esivanhemmat;kaksi ja seitsemän jakavat tulen tien;kolme ja kahdeksan liittyvät yhteen puuksi;neljä ja yhdeksän tulevat metalliystäviksi;viisi ja kymmenen valvovat yhdessä maata.


title: Hetu (jokikartta)

text: Toinen teksti kuvaa lukujen suhteita seuraavasti:


title: Hetu (jokikartta)

text:
Taivaan 1 tuottaa vettä, maan 6 täydentää prosessin.
Maan 2 tuottaa tulta, taivaan 7 täydentää prosessin.
Taivaan 3 tuottaa puuta, maan 8 täydentää prosessin.
Maan 4 tuottaa metallia, taivaan 9 täydentää prosessin.
Taivaan 5 tuottaa maata, maan 10 täydentää prosessin.


title: Hetu (jokikartta)

text: Hetu synnyttää viisi elementtiä. Ne voidaan liittää myös taivaallisiin runkoihin.


title: Hetu (jokikartta)

text: Kiinalainen nykytutkija on esittänyt, että hetu olisi muinoin ollut sääkartta. Mustat pisteet merkitsevät sadetta, valkoiset sateetonta aikaa. Keskellä olevat kymmenen mustaa pistettä, joiden kaksi riviä muodostavan neliön, ovat maan symboli. Kartassa alhaalla on itä, ylhäällä länsi, vasemmalla etelä ja oikealla pohjoinen. Itä- ja Etelä-Kiinassa sataa suhteellisesti enemmän; Pohjois- ja Länsi-Kiinassa on suhteellisesti enemmän sateettomia päiviä.


title: Hetu (jokikartta)

text: Nykyään hetun tavallisin käyttökohde on fengshui, kiinalainen rakentamista ohjaava oppi.


title: Bricklin SV-1

text: Bricklin SV-1 oli vuosina 1974–1976 Saint Johnissa, New Brunswickissa, Kanadassa valmistettu takavetoinen urheiluauto. Yhdysvaltain markkinoille suunnatun auton loi miljonääri Malcolm Bricklin. Bricklinin tehdas ei kuitenkaan pystynyt tuottamaan autoja riittävän nopeassa tahdissa, eikä tehdas pystynyt tuottamaan kuin 2 854 autoa ennen kuin se joutui valtion haltuun hoitamattomien velkojen takia.


title: Bricklin SV-1

text: Mallinimi "SV-1" tuli sanoista "safety vehicle one", "turvallisuusajoneuvo numero yksi". Auto olikin suunniteltu erityisen turvalliseksi, siinä oli integroitu turvakori, sivutörmäyssuojat sekä lasikuituinen kori. Autossa ei ollut tupakansytytintä eikä tuhkakuppia, sillä Malcolm Bricklin uskoi että tupakointi ajon aikana ei ollut turvallista. Autossa oli myös ns. lokinsiipi-ovet, ja ainoana tuotantomallina autoilun historiassa Bricklin SV-1:ssä ne toimivat napin painalluksesta. Myös DeLorean DMC-12:ssa oli lokinsiipiovet, mutta ne aukesivat käsivoimin.


title: Bricklin SV-1

text: Voimanlähteenä Bricklinissä oli vuonna 1974 AMC:n valmistama V8-moottori, ja myöhemmin Ford Windsor V8-moottori.


title: Bricklin SV-1

text: Bricklin oli saanut 4,5 miljoonaa dollaria lainaa autotuotannon aloittamiseen New Brunswickin provinssilta, silloisen pääministerin Richard Hatfieldin tuella. Yhtiö oli kuitenkin koko toimintansa ajan velkainen, ja eräs keskeinen ongelma olikin, että autojen myyntihinta alitti reilusti tuotantokustannukset. Asiaa mutkisti sekin, että pääministeri Hatfield oli salaisesti rahoittanut velkaista yhtiötä voittaakseen tulevat vaalit. Asian tultua ilmi osavaltion hallitus kieltäytyi 10 miljoonan dollarin lisälainan myöntämisestä, ja yhtiö ajautui selvitystilaan 25. syyskuuta 1976.


title: Jaan Maide

text: Jaan Maide (30. toukokuuta 1896 – 10. elokuuta 1945 Moskova) oli virolainen kenraalimajuri. Hänet nimitettiin Viron saksalaismiehityksen jälkeen Otto Tiefin hallituksen puolustusministeriksi. Tallinnan uuden, vuoden 1944 neuvostomiehityksen jälkeen hänet vangittiin. Hänet tuomittiin kuolemaan ja teloitettiin Moskovassa elokuussa 1945.


title: Richard Blackwell

text: Richard Blackwell, tunnettu nimellä Mr. Blackwell (oik. "Richard Sylvan Selzer", 29. elokuuta 1922 – 19. lokakuuta 2008) oli yhdysvaltalainen muotiasiantuntija, joka tuli tunnetuksi alettuaan laatia luetteloa huonoimmin pukeutuneista julkisuuden henkilöistä.


title: Richard Blackwell

text: Blackwell esiintyi televisiossa ja laati katsauksen Oscar-juhlien pukeutumisesta. Aiemmin hän oli myös muotisuunnittelija ja suunnitteli muotihuoneensa ”House of Blackwell” nimissä juhlapukuja Yvonne DeCarlolle, Jayne Mansfieldille, Dorothy Lamourille, Jane Russellille ja Nancy Reaganille. Hän aloitti näyttelijänuran jo lapsena ja esiintyi ajoittain nimellä "Dick Ellis".


title: Richard Blackwell

text: Blackwell kirjoitti kaksi kirjaa "Mr. Blackwell: 30 Years of Fashion Fiascos" ja omaelämäkerran "From Rags to Bitches".


title: Richard Blackwell

text: Hänen pitkäaikainen seuralaisensa oli Robert Spencer.


title: Tiosyanaatti

text: Tiosyanaatti eli rodanidi on negatiivisesti varautunut epäorgaaninen ioni eli anioni. Tiosyanaatit on tiosyaanihapon (HSCN) eli vetyrodanidin suoloja. Tiosyanaatin kemiallinen kaava on SCN. Kemiallisesti se on sukua syanaatti-ionille (–O–C≡N), jossa rikkiatomin tilalla on happiatomi. Nimi rodanidi juontuu kreikan kielestä ja perustuu rautatiosyanaatin punaväriin.


title: Tiosyanaatti

text: Tiosyanaattia valmistetaan syanidi-ionista CN ja rikistä. Myrkyllistä kahdenarvoista elohopeatiosyanaattia on takavuosina käytetty viihteellisiin tarkoituksiin pyrotekniikassa, mutta suuren myrkyllisyyden vuoksi tästä on luovuttu.


title: Tiosyanaatti

text: Tunnetaan myös orgaanisia tiosyanaatteja, joihin on liittynyt metallien sijasta orgaaninen kemiallinen yhdiste. Esimerkkinä on fenyylitiosyanaatti.


title: Tiosyanaatti

text: Sinihappomyrkytyksissä on käytetty lääkkeenä toisinaan rodanaasi-nimistä entsyymiä, joka muuttaa myrkyllisen sinihapon (HCN) vähemmän toksiseksi tiosyanaatiksi.


title: Värttinämalawinahven

text: Värttinämalawinahven ("Protomelas taeniolatus") on yksi afrikkalaisen Malawijärven endeemisistä kirjoahvenlajeista. Laji soveltuu myös akvaariossa pidettäväksi.


title: Värttinämalawinahven

text: Värttinämalawinahven kasvaa yleensä noin 11 cm:n pituiseksi, mutta yli 15 cm:n mittaisia yksilöitä on tavattu. Koiras on päästään sininen ja muu vartalo on väriltään punainen. Kyljessä kulkee kaksi tummempaa juovaa. Naaras on väriltään vaatimattomamman harmaa.


title: Värttinämalawinahven

text: Erityisesti koiras voi lisääntymisaikana olla aggressiivinen. Kalan vahvasta temperamentista johtuen ei ole suositeltavaa pitää kahta koirasta samassa akvaariossa. Myös naaraita olisi hyvä olla useampi yhtä koirasta kohden. Muita lajeja kohtaan värttinämalawinahven on harvoin aggressiivinen. Useiden muiden Malawijärven kirjoahvenlajien tavoin myös värttinämalawinahvennaaraat hautovat mätiään suussa.


title: Värttinämalawinahven

text: Koska värttinämalawinahven voi kasvaa suurikokoiseksi ja vaatii paljon tilaa, ei sitä tule pitää kovin pienessä akvaariossa. Parhaiten kalat viihtyvät vedessä, jonka lämpötila on 24–26 °C. Pääosin kala käyttää ravintonaan levää ja kasveja, mutta myös eläinplanktonia. Akvaariossa sopivaa ravintoa ovat esimerkiksi spirulina-hiutaleet.


title: Fred Kelly

text: Frederick Warren ”Fred” Kelly (12. syyskuuta 1891 – 7. toukokuuta 1974) oli yhdysvaltalainen yleisurheilija ja 110 metrin aitajuoksun olympiavoittaja Tukholmassa 1912.


title: Fred Kelly

text: Kelly oli syntynyt Orangessa, Kaliforniassa. Hän oli ensimmäisen vuoden opiskelija Etelä-Kalifornian yliopistossa tullessaan valituksi Tukholman olympialaisiin.


title: Fred Kelly

text: Kisoissa Kelly voitti alkueränsä ja välieränsä, jossa voittoaika oli 15,6. Loppukilpailuun selvisi viisi yhdysvaltalaista ja yksi britti. Finaalin alku oli tasainen kahdeksannelle aidalle asti, jolloin Kelly ja James Wendell olivat päässeet muista irti. Loppusileällä Kelly pääsi kärkeen ja voitti ajalla 15,1.


title: Fred Kelly

text: Kellyn neuvonantajan toimi edellisten olympialaisten voittaja Forrest Smithson. Hän oli myös hyvä kuulantyöntäjä noin 13 metrin tuloksella. Tukholman olympialaisissa Kelly osallistui myös baseballin näytösotteluun Yhdysvaltain joukkueessa.


title: Fred Kelly

text: Kelly voitti Yhdysvaltain mestaruuden 120 jaardin aitajuoksussa 1913 ja tuli toiseksi vuosina 1916 ja 1919. Hän oli ensimmäisenä maalissa myös 1915, mutta hänet hylättiin senaikaisten sääntöjen vastaisen suorituksen takia hänen kaadettuaan neljä aitaa.


title: Fred Kelly

text: Frederick Kelly kuoli Medfordissa, Oregonissa, 82-vuotiaana.


title: Fred Kelly

text: Urheilukenttä Kellyn vanhan koulun, Orange High Schoolin, lähellä on nimetty Fred Kelly Stadiumiksi.


title: Pertti Nykänen

text: Pertti Nykänen (s. 1932 Lapinlahti) on suomalainen kuvataiteilija ja graafikko. Hän on suunnitellut runsaasti liikemerkkejä, pöytästandaareja ja julisteita. Nykänen teki 1950-luvulla muun muassa Oy Turistiauto Ab:lle esitteitä, ilmoituksia ja julisteita. Linja-autoihin hän teki myös logoja ja kylkimainoksia.


title: Pertti Nykänen

text: Nykänen on toiminut pitkään televisiograafikkona, ensin freelancerina ja sitten eläkkeelle siirtymiseen asti Yle TV2:n vakituisena graafikkona. Monet televisio-ohjelmat ja elokuvat sisältävät Nykäsen suunnittelemia ja toteuttamia piirroksia ja tunnuksia. Myös animaatio on Nykäsen alaa.


title: Pertti Nykänen

text: Maalaamisen ja piirtämisen rinnalla myös valokuvaus on kuulunut Nykäsen työhön. Työmatkoilta on kertynyt laaja valokuva-arkisto. Hän on piirtänyt myös joulukortteja.


title: Pertti Nykänen

text: Pertti Nykänen toimitti päivänpoliittisista ja uutisaiheista pilapiirroksia 1970- ja 1980-luvuilla mm. Aamulehteen.


title: Ilkka Lähteenmäki

text: Ilkka Lähteenmäki (taiteilijanimi Ilkka Hemming), (s. 28. tammikuuta 1942 Helsinki) on toimitusjohtaja ja viihdetaiteilija. Hän työskentelee mainostoimistoalalla.


title: Ilkka Lähteenmäki

text: Viihdetaiteilijana Ilkka Lähteenmäki tunnetaan laulajana ja vuosien varrelta monista TV-näytelmistä ja erityisesti Kivikasvot-lauluyhtyeen jäsenenä nimellä Ilkka Hemming. Hän näytteli Viktorin roolin elokuvassa "Vääpeli Körmy ja kahtesti laukeava".


title: Ilkka Lähteenmäki

text: Lähteenmäki on kokoomuksen kunnallispoliitiikkona Lohjalla. Hänellä on myös paljon erilaisia luottamustehtäviä.


title: Daniele Arrigoni

text: Daniele Arrigoni (s. 28. elokuuta 1959) on italialainen jalkapallovalmentaja ja entinen -puolustaja.


title: Daniele Arrigoni

text: Arrigoni pelasi 12-vuotisella pelaajaurallaan lähinnä Serie B:ssä ja Serie C:ssä. Pääsarjatasolla Arrigonille kertyi viisitoista liigaottelua hänen edustaessaan kasvattajaseuraansa AC Cesenaa vuosina 1981–1984. Arrigoni lopetti aktiiviuransa 34-vuotiaana US Triestina Calciossa 1993.


title: Daniele Arrigoni

text: Arrigoni aloitti valmennusuransa 1994 Serie D:ssä pelanneen Castel San Pietro Terme Calcion päävalmentajana. Arrgionin johdolla seura voitti Serie D:n kaudella 1995/96. Arrigoni jätti seuran yllättäen menestyskauden jälkeen palaten takaisin kaudeksi 1997/98. Seuraavan kauden hän valmensi Montevarchi Calciota ennen siirtymistään Vis Peseiron peräsimeen vuonna 1999. Hänen johdollaan seura nousi kauden päätteeksi Serie C2:sta Serie C1:een nousukarsintojen kautta. Menestyksekkäät otteet jatkuivat myös kaudella 2000/01 ja kauden jälkeen Serie B -seura FC Messina Peloro palkkasi Arrigonin päävalmentajakseen. Hän sai potkut kesken kauden.


title: Daniele Arrigoni

text: Kauden 2002/03 alussa Arrigoni siirtyi US Città di Palermon päävalmentajaksi, mutta sai potkut kevätkaudella ja palasi takaisin FC Messina Peloroon, joka onnistui säilymään Serie B:ssä hänen johdollaan. Kaudella 2003/04 Arrigoni luotsasi Frosinone Calcion Serie C2:n voittoon.


title: Daniele Arrigoni

text: Kaudella 2004/05 Arrigoni debytoi valmentajana Serie A:ssa, kun Cagliari Calcio palkkasi hänet päävalmentajakseen. Arrigoni johdatti Gianfranco Zolan, Mauro Espositon ja David Suazon tähdittämän joukkueen seuran mittapuulla hienosti sijalle 12. Kauden jälkeen Arrigoni teki sopimuksen Torino FC:n kanssa, mutta pesti jäi yhden kuukauden mittaiseksi, koska sopimus peruttiin seuran taloudellisten vaikeuksien vuoksi. Hän palasi takaisin Cagliari Calcioon, mutta kannattajien protestien vuoksi hän jätti pian tehtävänsä.


title: Daniele Arrigoni

text: Kaudeksi 2006/07 Arrigoni siirtyi AS Livorno Calcion peräsimeen. Tammikuussa 2007 Livorno-johto halusi erottaa Arrigonin, mutta joukkueen pelaajat Cristiano Lucarellin johdolla halusivat Arrigonin jäädä. Lopulta potkut kuitenkin tulivat maaliskuussa 2007.


title: Daniele Arrigoni

text: Kesällä 2007 Arrigoni palasi valmennustehtäviin siirtyen Serie B:hen pudonneen Bologna FC:n peräsimeen. Arrigonin johdolla Bologna sijoittui kauden 2007/08 päätteeksi Serie B:ssä toiseksi ja nousi takaisin pääsarjatasolle.


title: Daniele Arrigoni

text: Kausi 2008/09 lähti kuitenkin Bolognan osalta käyntiin luvattoman alavireisesti ja seuran hävittyä kierroksella 10 Cagliari Calciolle 5–1 ja pudottua Seriessä toiseksi viimeiseksi Arrigoni sai potkut tehtävistään.


title: Daniele Arrigoni

text: Helmikuussa 2010 Arrigoni palasi valmennustehtäviin korvattuaan Mario Somman Serie B:ssä vaikeuksiin ajautuneen US Triestina Calcion päävalmentajana. Arrigoni ei kuitenkaan onnistunut pelastamaan Triestinaa, vaan seura putosi Lega Prohon hävittyään karsinnoissa Calcio Padovalle.


title: Daniele Arrigoni

text: Kesäkuussa 2010 Arrigonista tuli Serie B:ssä pelaavan US Sassuolo Calcion päävalmentaja. Kehno kauden alku, vain neljä voittoa seitsemästä ottelusta, ei tyydyttänyt seurajohtoa ja Arrigoni sai potkut lokakuun alussa 2010.


title: Daniele Arrigoni

text: Marraskuun alussa 2011 Arrigoni palasi valmentajan tehtäviin Serie A:n jumboseura AC Cesenassa. Arrigoni ei onnistunut kääntämään Cesenan tuloksia parempaan päin ja liigajumbo erotti hänet tehtävästä helmikuussa 2012.


title: Jarawa

text: Jarawa on uhanalainen andamaanilaiskieli. Sitä puhutaan Rutland-saarella sekä Keski- ja Etelä-Andamaanin saarella.


title: Canon de 155 C Mle 1915 St. Chamond

text: Canon de 155 C Mle 1915 St. Chamond on ranskalaisen St. Chamondin tykkitehtaan valmistama raskas haupitsi, joita Suomi osti aikanaan 24 kappaletta Ranskasta. Ne toimitettiin maaliskuun 1940 alkupäivinä Suomeen. Alun perin haupitsi oli suunniteltu vientiä varten, mutta sen pääasialliseksi käyttäjäksi tuli ensimmäisen maailmansodan aikana Ranskan maa-armeija. Haupitseja valmistettiin Ranskassa kaikkiaan vain 360. Suomen ostamat haupitsit osoitettiin Raskas patteristo 8:lle, mutta niitä ei ehditty käyttää ennen talvisodan aselepoa. Jatkosodassa tykeillä ammuttiin 42 094 laukausta, mikä tekee laukausten määräksi 24 haupitsia kohden keskimäärin miltei 1 754 laukausta.


title: Canon de 155 C Mle 1915 St. Chamond

text: Suomeen ostettiin Saksasta samankaltaisia sotasaalishaupitseja Canon de 155 C Mle 1917 Schneidereita 151 kappaletta kolmessa erässä. Nillä kyettiin ampumaan 9,0 km:n asemesta 11,0 km:n kantamalla.


title: Canon de 155 C Mle 1915 St. Chamond

text: Canon de 155 C Mle 1915 St. Chamond:n putken pituus on 17,8 kertaa kaliiperi (L/17,8) ja massa 3 040 kg. Ammuksen lähtönopeus on 265 m/s –367 m/s ja kääntökulma ± 2,7 astetta. Tykin korotus on –5 astetta ... +40 astetta ja suurin kantama 6,9 km –9,0 km. Ammuksen massa on 43,0 kg –43,5 kg.


title: Canon de 155 C Mle 1915 St. Chamond

text: Ainakin yksi Canon de 155 C Mle 1915 St. Chamond on Suomen Tykistömuseossa ja toinen Salpalinja-museoalueella, kolmas Artjärven Vuorenmäen alueella päällikön talon pihalla. Artjärven haupitsin osti Artjärven kunta 1993 Lievestuoreelta puolustusvoimien varikolta.


title: Canon de 155 C Mle 1915 St. Chamond

text: Suomessa Canon de 155 C Mle 1915 St. Chamond:sta on käytetty merkintää 155 H/15 eli 155 mm:n haupitsi vuosimallia 1915. Nykyään Suomen puolustusvoimissa merkinnän vuotta tarkoittava osa ei tule valmistusvuodesta, vaan Suomen puolustusvoimien käyttöönottovuodesta, esimerkiksi 155 K 98, missä 155 tarkoittaa 155 mm kaliiperia, "K" kanuunaa ja "98" käyttöönottovuotta 1998.


title: Canon de 155 C Mle 1915 St. Chamond

text: 155 mm:n raskaita haupitseja käytettiin Ranskassa divisioonan tykistönä 1940 siten, että neljä tykkiä muodosti patterin ja kolme patteria patteriston.


title: Seestan kartano

text: Seestan kartano sijaitsee Nastolassa Ahtialan kylässä Kivijärven itärannalla. Kartano on ollut Ehrnrooth-suvun omistuksessa vuodesta 1791 lähtien. Kartanoon kuului 2000-luvun alussa noin 1000 hehtaaria metsää ja 25–30 hehtaaria peltoa. Seestan kartanon on omistanut vuodesta 1997 Paul Ehrnrooth.


title: Seestan kartano

text: Kartano muodostettiin Didrik von Essenille vuonna 1662 lahjoitetusta Vanhalan tilasta ja Siestan tilasta, jotka yhdistettiin Seestan ratsutilaksi vuonna 1683. Georg Magnus Sprengtporten asui kartanossa 1782–1790 ja hänen paettuaan Venäjälle Anjalan liiton jälkimainingeissa kartanon osti pakkohuutokaupassa 1791 kenraali Carl Gustaf Ehrnrooth (1744–1817).


title: Seestan kartano

text: Kartanon päärakennus on ollut nykyisellä paikallaan 1730-luvulta lähtien. G. R. Jürgensohnin suunnittelema uusklassinen päärakennus rakennettiin 1820-luvulla Kivijärven lahden perukkaan, ja empiretyylinen siipirakennus valmistui 1848. Kartanon talouspihalla sijaitsee kivinavetta (vanhimmat osat vuodelta 1836), vuonna 1900 valmistunut sikala sekä tiilinen tallirakennus vuodelta 1926. Kartanon puistoon liittyy myös laaja Kivijärven rannalla sijaitseva luonnonpuisto. Kartanon itäpuolella on 1900-luvun alkupuolelta peräisin olevia työväenasuntoja, metsävartijan asuinrakennus sekä sepän pajarakennus. Kartanon lähistöllä sijaitsee myös nykyisin päiväkotina toimiva Seestaan entinen koulu jonka kenraali Casimir Ehrnrooth rakennutti vuonna 1889.


title: Seestan kartano

text: Kartanossa on harjoitettu myös pienimuotoista teollisuustoimintaa. Kaukas Oy:n omistama, vuonna 1904 perustettu Seestan rullatehdas toimi vuoteen 1935 saakka ja kartanon saha sekä Seestanjoen Kaarkoskessa sijainnut vesimylly olivat toiminnassa aina 1940-luvulle saakka.


title: Seestan kartano

text: Museovirasto määritteli vuonna 2009 Seestan kartanon valtakunnallisesti merkittäväksi rakennetuksi kulttuuriympäristöksi.


title: Salonkien aaveet

text: Salonkien aaveet: Varhaisin kauhuromantiikka Suomen kirjallisuudessa on kulttuurihistorioitsija Jukka Sarjalan kirja, joka käsittelee Suomen varhaista kauhukirjallisuutta. Sarjala tutkii myös kauhukirjallisuuden yhteyksiä tarinointiperinteisiin, kuten outoja tapauksia kuvanneisiin kertomuksiin.


title: Kupittaa Tournament

text: Kupittaa Tournament on Turun Miekkailijoiden vuodesta 1978 järjestämä Suomen suurin miekkailukilpailu. Kilpailu on vuodesta 2002 ollut kansainvälisen miekkailuliiton FIEn B-kategorian kilpailu ja osa satelliittiturnausta.


title: Kupittaa Tournament

text: Kupittaa Tournamentiin on sen historian aika osallistuneet muun muassa olympiavoittajat Johan Harmenberg ja Göran Flodström sekä maailmanmestarit Peter Barvestad ja Oksana Ermakova.


title: Canon de 155 C Mle 1917 Schneider

text: Canon de 155 C mle 1917 Schneider on ranskalainen Schneiderin suunnittelema raskas haupitsi, jota käytettiin ensimmäisessä ja toisessa maailmansodassa. Tykistä käytetään toisinaan lyhyempää nimikettä C17S. Haupitsi oli käytössä myös Suomessa, jossa sen nimikkeenä oli 155 H/17.


title: Canon de 155 C Mle 1917 Schneider

text: Ranskalaiset tajusivat ensimmäisen maailmansodan alussa, että heillä oli liian vähän moderneja raskaita haupitseja. Uusia länsirintamalle sopivia raskaita haupitseja tarvittiin nopeasti. Keskeiseksi muodostui haupitsimalli, joka oli jatkokehitelmä Schneiderin lisenssillä Venäjällä valmistetusta raskaasta haupitsista "6 dm polevaja gaubitsa sistemy Schneidera" (suomalainen mallinimi 152 H/10).


title: Canon de 155 C Mle 1917 Schneider

text: Aluksi Schneider konstruoi vientimallinsa (152 H/10) pohjalta haupitsin, joka käytti kartussilaukauksia (tykkiin ladataan ensin ammus, ja sen perään kartussihylsy, jossa on ruutipussit ja nalli). Mallin nimike oli Canon de 155 C modele 1915 Schneider, ja sitä valmistettiin vuodesta 1915 alkaen. Ranskan armeija halusi muuttaa tykkiä siten, että se voisi ampua irtopanoslaukauksia (tykkiin ladataan ensin ammus, sen perään ruutipussit ja lopuksi nalli). Irtopanokset olivat halvempia, koska ei tarvittu messinkisiä hylsyjä, mutta toisaalta tykin tulinopeus aleni. Schneider aloitti 1915 kehitystyön ja muutti haupitsin lukkoa irtopanoksille sopivaksi. Uusi malli saatiin joukkojen käyttöön vuonna 1917, ja se sai nimikkeen Canon de 155 C modele 1917 Schneider (lyhyesti "C17S").


title: Canon de 155 C Mle 1917 Schneider

text: Haupitsin rakenne oli aikakaudelleen tavanomainen. Siinä oli suora palkkilavetti, jossa oli keskellä aukko kehtoa ja perääntyvää putkea varten, sekä jarruilla varustetut rautavanteiset puupuolapyörät. Lukko oli tyypiltään kierrelukko ja haupitsissa käytettiin irtopanoksia. Tulinopeus oli noin kolme laukausta minuutissa. Putken alla olevassa kehdossa oli joustolaite, jossa oli hydraulinen hidastin ja pneumaattinen palautin. Suojakilpi oli alaosastaan kaareva, mikä oli tyypillistä Schneiderin tykkimalleille.


title: Canon de 155 C Mle 1917 Schneider

text: Haupitsin ollessa ajokunnossa sen lavetin takapään alle asetettiin kaksipyöräinen edeltäjä. Lisäksi putki oli vedettynä taka-asentoon. Yhden haupitsin vetämiseen tarvittiin kahdeksan hevosen valjakko, joka riitti vaivoin yli kolmetonniselle tykille. Sitä pystyttiin vetämään kuitenkin myös moottoriajoneuvolla, mutta tällöin huippunopeus oli vain 10 km/h. Nopeampaa moottorivetoa varten Suomessa kehitettiin tykin alle sijoitettava oma ajopyörästö, jolla maksimivetonopeus oli 20 km/h. Tykkiä vedettäessä kuorma-autolla kaksipyöräistä edeltäjää ei aina välttämättä käytetty. Esim. Kurikassa perustetussa Raskas patteristo 1:ssä ei käytetty edeltäjää, vaan tykki kytkettiin suoraan Citroen kuorma-auton perään.


title: Canon de 155 C Mle 1917 Schneider

text:
Haupitsille kehitettiin erityyppisiä ammuksia. Käytössä oli ainakin sirpalekranaatti, srapnelli ja kaasukranaatti. Suomalaisten haupitseissa käytettiin seitsemänpanoksisia kartussilaukauksia. Manuaalien mukaan käytössä vain oli sirpalekranaatteja. Ammuksen paino oli 43–43,6 kg ja lähtönopeus putken suusta mitattuna 448–453 m/s. Kantama oli noin 11 km. Tykin sivusuuntausala oli palkkilavetin takia hyvin kapea (± 6 astetta) ja korkeussuuntausala 0–42,3 astetta.
Haupitsi osoittautui erittäin tehokkaaksi, ja ranskalaiset käyttivät tykkejä suurissa määrin ensimmäisessä maailmansodassa länsirintamalla. Tykkejä valmistettiin lisenssillä myös Yhdysvalloissa, jossa haupitsi tunnettiin nimikkeellä 155 mm Howitzer M1917. Yhteensä haupitseja valmistettiin 3 020 kappaletta. Haupitsimalli oli käytössä edellä mainittujen kahden maan lisäksi ainakin Belgiassa, Kreikassa, Italiassa (Obice de 155/14 PB), Jugoslaviassa, Puolassa (155 mm Haubica wz. 1917), Venäjällä/Neuvostoliitossa ja Espanjassa.


title: Canon de 155 C Mle 1917 Schneider

text: Toisen maailmansodan alkaessa 1939 Ranskan armeijan käytössä oli hieman yli kaksituhatta C17S-haupitsia. Ranskan sotaretken jälkeen saksalaiset saivat suuren osan niistä sotasaaliina. He antoivat tykille oman nimikkeen 15,5 cm sFH 414(f). Haupitseja käytettiin muun muassa rannikkotykkeinä. Esimerkiksi Norjaan saksalaiset sijoittivat osana Atlantin valliaan n. 1 100 rannikkotykkiä, joista 109 kappaletta oli tyyppiä 15,5 cm sFH 414(f).


title: Canon de 155 C Mle 1917 Schneider

text: Talvisodan jälkeen Suomi hankki suuren määrän tykkikalustoa Saksasta, jolla riitti myytäväksi kelpaavaa sotasaaliskalustoa (etenkin Ranskasta peräisin olevaa). Käytettyjä 155 H/17 -haupitseja hankittiin Suomeen, lähteestä riippuen, yhteensä 151-166 kappaletta vuosina 1940–1944. Suurin osa haupitseista tuli maahan vuoden 1941 aikana. Monet tykeistä olivat huonossa kunnossa, ja ne jouduttiin peruskorjaamaan.


title: Canon de 155 C Mle 1917 Schneider

text: Haupitseja käytettiin paljon jatkosodan aikana. 155 H/17 -haupitseilla ampuivat Raskas Patteristo 1, 20, 25, 26 ja 29. Lisäksi tykki oli käytössä seuraavissa kenttätykistörykmenttien (KTR) patteristoissa (merkitään ennen rykmentin lyhennettä roomalaisella numerolla): III/KTR 1, III/KTR 2, III/KTR 3, I/KTR 4, I/KTR 5, II/KTR 8, III/KTR 11 ja III/KTR 14. Ensimmäiset tykit sai käyttöönsä Raskas Patteristo 1 ja Raskas Patteristo 26:n kaksi patteria.


title: Canon de 155 C Mle 1917 Schneider

text: Jatkosodan aikana menetettiin vuonna 1944 ainakin 14 haupitsia. Näistä viisi kuului Raskas Patteristo 20:lle, joka menetti ne 10. kesäkuuta 1944 Karjalankannaksella Vaskisavotassa. Muut menetetyt haupitsit kuuluivat KTR 3:een (7 kpl) ja KTR 11:een (2 kpl), jotka menettivät tykkinsä Laatokan pohjoispuolella. Yhteensä sodan aikana tykeillä ammuttiin 217 644 laukausta, eli noin 1 400 laukausta tykkiä kohden.


title: Canon de 155 C Mle 1917 Schneider

text:
Sodan jälkeen haupitsit varastoitiin ja niitä käytettiin kovapanosammuntaharjoituksissa aina 1980-luvulle saakka. 1960-luvun alkupuolella Vammaskosken tehtaalla tykkien alkuperäiset puolapyörät vaihdettiin solukumirenkaisiin. Tällöin tykin nimikkeeksi tuli 155 H 17-Skp [Asetyyppien nimikkeistä poistettiin vinoviiva vuonna 1959 tehdyssä muutoksessa, jolloin haupitsin viralliseksi nimikkeeksi tuli 155 H 17. Vanha muoto säilyi kuitenkin pitkään käytössä vielä muutoksen jälkeenkin.]. Haupitsin lempinimi Suomessa oli "tuhkaluukku".
Kenttätykistörykmentti 5:n ensimmäisessä patteristossa palvelleen Vilho Kankareen muistelmissa uusien haupitsien (155 H/17) vastaanottamisesta kerrotaan seuraavaa: ”Peesto sai uudet tykit. Kuusituumaiset ranskalaiset haupitsit entisten kolmituumaisten" [75 K/17] "sijaan. … Raskaat tykit aiheuttivat eräitä uudelleenjärjestelyjä. Hevosvetoisuus säilyi edelleen, mutta valjakkoja oli lisättävä. Tykkiä kohti tuli 8 hevosta. … Raskaalla tykistöllä oli se etu, ettei sitä hevin heitetty minnekään sivuteille korpiin. Se aiheutti salaista tyytyväisyyttä. Päätien suunnassa aina jotenkin pärjäsi.”


title: Canon de 155 C Mle 1917 Schneider

text: Raskaat haupitsit 155 H/17 tekivät vaikutuksen kevyitä kanuunoita käyttäneisiin tykkimiehiin. Kenttätykistörykmentti 5:n toisessa patteristossa patterinpäällikkönä palvellut luutnantti Juhani Honkavaara muistelee tilannetta loka-marraskuun vaihteesta 1941: ”Ptrin kanuunat [75 K/17] eivät pystyneet Kontupohjan länsiosan kivirakennuksiin, jossa vihollinen itsepintaisesti puolustautui, mutta kun Turun psto (I/KTR 5) toi vasta saamansa raskaat tykit ponttonilautalla yli Suunujoen 1.11. ja tarkasti ne samana iltana erinomaiselta tulenjohtopaikalta, jolta lähes koko Kontupohja näkyi kuin tarjottimella, muuttui ääni kellossa kertaheitolla.”


title: Canon de 155 C Mle 1917 Schneider

text: Jatkosodan jälkeen Päämajan tykkiosasto kokosi 1944 rintamilla olleiden tykkimiesten mielipiteitä eri tykkimalleista. Haupitsia luonnehdittiin seuraavasti: ”155 H/17 oli joukkojen suosiossa. Talvella oli ongelmia joustolaitteen kanssa, se oli hieman jäykkä ja tiivisteet tahtoivat revetä. Lavettivaurioita ilmeni jonkin verran.”


title: Canon de 155 C Mle 1917 Schneider

text: Suomen Tykistömuseossa ja Kurikan tykkipuistossa on 155 H/17 haupitsit.


title: Rehuseosvero

text: Rehuseosvero oli 1. heinäkuuta–31. joulukuuta 1976 ja 1983–1988 käytössä ollut valmistevero, jota maksoivat rehuseosten valmistajat ja maahantuojat. Rehuseos tarkoitti kahdesta tai useammasta rehusta sekoittamalla valmistettua seosta. Rehu tarkoitti kaikkia myytävänä olevia aineita, jotka oli tarkoitettu käytettäväksi eläinten ruokana tai eläinten ruoan valmistus- ja lisäaineina.


title: Rehuseosvero

text: Vuonna 1976 veroa ei tarvinnut suorittaa rehuseoksista, joita käytettiin yksinomaan tarhaturkiseläinten ja kalojen ruokintaan. Veron suuruus vuonna 1976 oli neljä penniä kilolta. Vuosina 1983–1988 verottomia olivat tarhaturkiseläinten, porojen, broilerien, lemmikkieläinten ja kalojen ruokintaan käytettävät rehuseokset. Rehuseosveron, samoin kuin muidenkin valmisteverojen, määräämisestä, maksuunpanosta ja kannosta huolehti tullilaitos. Verotuksen toimitti sen tullipiirin piiritullikamari, jonka alueella valmistuspaikka oli.


title: Rehuseosvero

text: Varhaisempi rehuvero oli margariinivalmisteista ja rehuaineista suoritettava vero, jota kannettiin vuosina 1934–1942. Veroa maksettiin muun muassa öljykakuista, öljykakkujauhoista, soijarouheista, vehnä- ja ruisleseistä, vehnä- ja ruisjauhoista sekä maissista. Veron määrä oli 1934 kymmenen penniä kilolta. Veron maksoi Suomessa valmistetuista tuotteista valmistaja ja ulkomailta tuoduista tuotteista maahantuoja. Vero maksettiin lääninrahastoon ja tuontitavaroista tullimaksujen yhteydessä tullikamariin.


title: Ruut Kiiski

text: Ruut Kiiski (s. 1984) on suomalainen kuoronjohtaja ja toiminut vuodesta 2008 lähtien taiteellisena johtajana Akateeminen Laulu -kuorossa. Lisäksi hän opettaa kuoronjohtoa Laajasalon opistolla. Aiemmin hän on johtanut kamarikuoro Dimusta, Helsingin Työväen Naiskuoro Elegiaa ja Cantabile-kuoroa.


title: Ruut Kiiski

text: Ruut Kiiski aloitti viisivuotiaana viuluopinnot Luoteis-Uudenmaan musiikkiopistossa mutta siirtyi pian viulusta pianoon. Espoon musiikkiopistossa hän opiskeli myös yhtyelaulua. Yhä toiminnassa oleva lauluyhtye Acca Bella opiskeli muun muassa Uli Korhosen ja Pasi Hyökin johdolla. Kiiski valmistui Sibelius-Akatemian kirkkomusiikin osastolta musiikin maisteriksi vuonna 2008 pääinstrumenttinaan musiikinjohto. Opettajinaan hänellä on ollut mm. Timo Nuoranne, Seppo Murto ja Hannu Norjanen. Kiiski jatkoi kuoronjohdon opintojaan Matti Hyökin johdolla. Syksyllä 2010 hän suoritti kuoronjohdon A-tutkinnon erinomaisin arvosanoin. Kiiski on täydentänyt opintojaan ulkomailla Johannes Prinzin johdolla (European Academy for Young Choral Conductors 2009).


title: Ruut Kiiski

text: Ruut Kiiski toimii kuorolauluammattilaisena Pasi Hyökin johtamassa, palkitussa EMO Ensemble -kamarikuorossa. Hän on valmentanut kuoroja Sibelius-Akatemian oopperaproduktioihin ja toiminut harjoittajana mm. EMO Ensemblessä. Syksyllä 2010 Kiiski palkittiin erikoispalkinnolla kilpailuohjelmien parhaasta taiteellisesta kokonaisuudesta, Tšekissä järjestetyssä, yliopistokuoroille tarkoitetussa IFAS -kuorokilpailussa.


title: Ruut Kiiski

text: Kiisken isä on sellisti Hannu Kiiski.


title: Kiialan kartano

text: Kiialan kartano () sijaitsee noin 3 kilometriä Porvoon keskustasta pohjoiseen. Kartanoon kuuluu nykyään 400 hehtaaria peltoa ja se on ollut 1920-luvulta saakka vuorineuvos Göran J. Ehrnroothin perheen hallussa. Kartano oli myös taiteilija Albert Edelfeltin syntymäkoti.


title: Kiialan kartano

text: Kiialan kartanon historia ulottuu keskiajalle ja se oli Stålarm-suvun kantatilana 1300-luvulta 1600-luvulle. Kartanon vuodelta 1796 peräisin olevan kaksikerroksisen puisen päärakennuksen rakennutti kenraali Carl Johan Adlercreutz. Alun perin rokokootyylinen päärakennus muutettiin 1830-luvulla empiretyyliseksi ja sen nykyinen ulkoasu on peräisin 1880-luvulta. Carl Axel Lewin perusti 1880-luvulla kartanoon viinatehtaan, jonka rakennukset toimivat nykyisin juhla- ja kokoustiloina. Kartanoon johtaa Porvoon suunnalta pitkä puukujanne.


title: Kiialan kartano

text: Kiialan kartano oli 2000-luvun alussa Suomen suurin sokerijuurikkaan viljelijä ja siellä kasvatetaan myös heinää hevosia varten.


title: Leppäkosken kartano

text: Leppäkosken kartano sijaitsee Hämeessä Janakkalassa Leppäkosken kylässä. Kartanon historia alkaa 1500-luvulta, jolloin sen omisti lainlukija Knuutti Antinpoika.


title: Leppäkosken kartano

text: Kartanon päärakennus rakennettiin alun perin yksikerroksisena 1800-luvun alussa. Sen yhteyteen rakennettiin vuosina 1854–1855 symmetriset sivurakennukset ja vuonna 1873 itse päärakennusta jatkettiin kaksikerroksisena. Kartanopihan pohjoispuolella sijaitsevat talousrakennukset. Kartanon puisto on peräisin 1800-luvun alkupuolelta. Kartanon alueella on myös Leppäkosken yli johtava puusilta.


title: Leppäkosken kartano

text: Uno Cygnaeus syntyi Leppäkosken kartanossa 1810. Vuonna 1857 syntyi kartanon sivurakennuksessa Ida Aalberg, jonka isä Antti Ahlberg oli kartanossa renkinä ja myöhemmin ratamestarina Leppäkoskella.


title: Ivantejevka

text: Ivantejevka () on kaupunki Moskovan alueella Venäjällä. Se sijaitsee Kljazmaan laskevan Utša-joen rannalla 41 kilometriä Moskovasta koilliseen. Kaupungin läpi kulkee Jaroslavlin rautatieltä Bolševosta Frjazinoon haarautuva sivurata (Ivantejevakan asema). Asukkaita on 57 100 henkeä (vuonna 2010).


title: Ivantejevka

text: Vuonna 1586 mainitaan "Vantejevon" kylä, jonka nimeksi myöhemmin vakiintui "Ivantejevka". Paikkakunnalla sijaitsi Venäjän ensimmäinen paperitehdas. 1800-luvulla puoliväliin mennessä syntyi puuvillakehräämö, kirjoituspaperi- ja tapettitehdas. Vuonna 1873 perustettiin värjäämö, joka vuonna 1926 muutettiin trikootehtaaksi. Vuosina 1929–1930 taajaman läpi rakennettiin Bolševon ja Frjazinon välinen rautatie, ja vuonna 1931 avattiin pellavakehräämö. Vuonna 1936 Ivantejevkan taajamasta tuli kaupunki.


title: Gender-related Development Index

text: Gender-related Development Index (GDI) () on Yhdistyneiden kansakuntien elintasoa eri maissa mittaava indeksi. Se on yksi UNDP:n Human development raportissa käyttämästä viidestä indikaattorista. GDI vertailee sukupuolten välistä tasa-arvoa seuraavilla elämänalueilla, pitkä ja terve elämä, tietämys ja kohtuullinen elintaso.


title: Pekka Lehti

text: Pekka Veli Lehti (s. 23. tammikuuta 1965 Joensuu) on suomalainen basisti, säveltäjä ja tuottaja.


title: Pekka Lehti

text: Pekka Lehti aloitti ammattiuransa 1983 J. Karjalainen & Mustat Lasit yhtyeessä. Värttinä-yhtyeeseen hän liittyi 1991 Tom Nymanin varamieheksi. Hänestä tuli Värttinän vakituinen jäsen 1992. Hän vaikutti yhtyeessä basistina, säveltäjänä ja sovittajana vuoteen 2002 saakka. Pekka Lehti perusti vuonna 2000 Aito Records-levymerkin ja julkaisi ensimmäisen oman albuminsa "Outo voima". Myöhemmin hän on julkaissut omalla nimellään albumin "Sohjo" vuonna 2003 sekä kokoonpanolla Lepistö&Lehti albumin "Helsinki" 2008. Hän on vaikuttanut mm. kokoonpanoissa Pekka Lehti & Outo voima, ZetaBoo ja The J.P.'s. Tällä hetkellä hän toimii aktiivisesti yhtyeissä Dalindeo ja Lepistö&Lehti. Pekka Lehti esiintyy yli kuudellakymmenellä äänitteellä. Hän on viime vuosina tehnyt paljon elokuvamusiikkia.


title: Nikolai Larionov

text: Nikolai Jevgenjevitš Larionov (, s. 19. helmikuuta 1957 Olhava, Neuvostoliitto) on venäläinen entinen jalkapalloilija.


title: Nikolai Larionov

text: Puolustajana tai keskikentällä pelannut Larionov edusti suurimman osan urastaan pietarilaista Zenitiä, jonka kapteenina hän myös lopulta toimi. Hän voitti joukkueessa Neuvostoliiton-mestaruuden vuonna 1984. Uransa loppupuolella Larionov pelasi ulkomailla Ruotsissa ja Suomessa.


title: Nikolai Larionov

text: Neuvostoliiton maajoukkueessa Larionov teki ensiesiintymisensä 23. maaliskuuta 1983 ystävyysottelussa Ranskaa vastaan. Pelaamassaan 19 maaottelussa hän teki kaksi maalia, joista toisen EM-karsintaottelussa Portugalia vastaan vuonna 1983. Hän kuului joukkueen kokoonpanoon vuoden 1986 MM-kilpailuissa, joissa hän pelasi alkulohkon otteluissa Ranskaa ja Unkaria vastaan.


title: Nikolai Larionov

text: Pelaajauransa jälkeen Larionov on toiminut valmentajana Zenitin juniorikoulussa sekä apuvalmentajana seuran edustusjoukkueessa.


title: Ai-tšam

text: Ai-tšam on kieli, jota puhutaan Guizhoussa Kiinassa. Se kuuluu thailaisten kielten kamsuikieliin. Vaihtoehtoiset nimet kielelle ovat jiamuhua, jinhua ja atsam.


title: Ai-tšam

text: Ai-tšamin kielessä on peräti 11 toonia.


title: Costa Crociere

text: Costa Crociere S.p.A () on italialainen risteily-yhtiö, joka on perustettu vuonna 1854. Yhtiö siirtyi kokonaan risteilytoimintaan 31. maaliskuuta 1948; sitä ennen se oli toiminut rahtiliikenteessä. Costa Crocieren kotisatama sijaitsee Savonassa Pohjois-Italiassa. Yhtiö vaihtoi kotisataman sinne vuonna 2005, mikä on lisännyt turistien määrää kaupungissa.


title: Costa Crociere

text: Costa Crociere on Euroopan suurin risteily-yhtiö 14 aluksellaan. Kaikki alukset on sisustettu italialaisella tyylillä. Laivoilla on voimassa pukeutumissäännöt. Yhtiön toiminta-alueeseen kuuluvat Välimeri, Pohjois-Eurooppa, Karibia, Intian valtameri, Lähi-itä, Kaakkois-Aasia ja Etelä-Amerikka. Costa Crociere kuuluu maailman suurimpaan risteilyvarustamoon Carnival Corporation & PLC:hen.


title: Hentosavikka

text: Hentosavikka ("Chenopodium polyspermum") on yksivuotinen, ruohovartinen savikkakasvi. Kasvilaji on vanhastaan yleinen Euraasiassa, myös Suomessa, kasvava rikkakasvi, joka on levinnyt ihmisen vaikutuksesta muun muassa Pohjois-Amerikkaan. Muista savikoista sen erottaa parhaiten lehtien muodon ja pinnan sekä kukinnon ja siementen perusteella. Varsinaista hyötykäyttöä kasvilla ei ole. Lajista on aiemmin käytetty myös nimitystä tarhasavikka, jolla nykyisin tarkoitetaan eri lajia ("Chenopodium purpurascens").


title: Hentosavikka

text: Hentosavikka kasvaa tavallisesti 10–50 cm pitkäksi. Kasvi on yleisväritykseltään ruskea tai vihreä, mutta varressa, lehdissä ja kukinnoissa on usein punaista väriä. Lehdissä erityisesti reunat ovat usein punertavat. Varret ovat usein pitkähaaraisia ja jonkin verran nelisärmäisiä. Lajin kasvutapa vaihtelee paljon. Usein varret ovat maanmyötäisiä tai kohenevia, joskus myös pystyjä. Lehdet kasvavat varressa kierteisesti. Kasvin keskiosissa lehtien lapa on tavallisesti 2–5 cm pitkä, vaihtelee muodoltaan puikeasta soikeaan ja on pyöreä- tai melko suippokärkinen. Toisin kuin useimmilla muilla savikoilla (esimerkiksi jauhosavikalla ("C. album") lehdet ovat aivan ehytlaitaisia, eikä niiden pinta ole ”jauhoinen” (rakkokarvainen), vaan kalju. Vihreä, harsu kukinto muodostuu lehtihangoissa ja varsien päissä olevista viuhkomaisista tai tähkämäisistä osakukinnoista. Pienten kukkien kehälehdet ovat hedelmävaiheessakin siirottavat. Heteitä on tavallisesti 1–3 kappaletta. Suomessa hentosavikka kukkii heinä-syyskuussa. Pähkylä on kehän muodostaman hedelmäverhiön suojaama. Ruskeahko, vaaka-asennossa oleva siemen on melko löyhästi kiinni pähkylän seinässä. Siemen on ympärykseltään pyöreä, 0,9–1,2 mm:n läpimittainen, tylppäreunainen ja pinnaltaan epäselvästi verkkokuvioinen.


title: Hentosavikka

text: Hentosavikan päälevinneisyysalue ulottuu Ranskasta läpi Keski- ja Etelä-Euroopan Ukrainaan, Baltian eteläosiin, Valko-Venäjälle ja Keski-Venäjälle Volgalle asti. Päälevinneisyysalueen pohjoisrajana on Etelä-Englanti sekä Etelä-Norja, -Ruotsi ja -Suomi. Baltian maissa ja Pyreneiden niemimaalla lajia tavataan harvinaisena. Venäjällä hentosavikkaa esiintyy paikoitellen myös Aasian puolella Siperian keskiosissa sekä Kaukasuksella, muualla Keski-Aasiassa sekä Turkissa. Laji on levinnyt ihmisen mukana myös muualle: Etiopiaan, eteläiseen Afrikkaan, Filippiineille ja Pohjois-Amerikan itäosiin.


title: Hentosavikka

text: Hentosavikka on Etelä-Suomessa ja ilmeisesti myös osin muualla Skandinaviassa muinaistulokas. Laji on yleinen Manner-Suomessa linjan Rauma–Ikaalinen–Sysmä–Hamina lounaispuolella. Tämän yleisen esiintymisen alueen raja on varsin jyrkkä. Hentosavikka on tällä alueella alun perin selvä vanhan asutuksen seuralaiskasvi. Pohjoisempana lajia on tavattu satunnaisena uustulokkaana Pohjanlahden rannikon satamissa Kemissä ja sisämaassa Kainuussa asti. Osa pohjoisimmista havainnoista liittyy saksalaisten joukkojen mukana toisen maailmansodan aikana levinneisiin kasveihin, mutta tuoreitakin havaintoja on Pohjois-Pohjanmaalta saakka.


title: Hentosavikka

text: Keski-Euroopassa hentosavikka kasvaa luontaisesti rannoilla ja etelämpänä myös kosteissa metsissä. Muuten se esiintyy lähes koko Euroopassa rikkakasvina. Suomessa hentosavikka kasvaa ravinteikkaalla maalla puutarhoissa, pelloilla, täytemailla ja muilla paikoilla joissa maata muokataan tai siirretään, esimerkiksi kaatopaikoilla ja uudisnurmikoilla ja -istutuksissa. Joskus se leviää myös luonnontilaisemmille kasvupaikoille erityisesti savisilla rannoilla.


title: Hentosavikka

text: Ruotsissa hentosavikan siemenien uskottiin aikaisemmin olevan erittäin hyvää kalanruokaa. Tämän käyttötarkoituksen takia lajia kutsutaan ruotsiksi nimellä "fiskmålla" ("kalasavikka").


title: End of Love

text: End of Love on Anna Abreun debyyttialbumin ensimmäinen single, sekä samalla hänen ensimmäinen singlensä. Se sai ensisoittonsa NRJ-radiokanavalla 26. kesäkuuta 2007 ja se julkaistiin digitaalisesti samana päivänä. Kappaleesta muodostui yksi loppukesän soitetuimmista kappaleista.


title: End of Love

text: Kappaleen on säveltänyt ja sanoittanut Teemu Brunila.


title: End of Love

text:
Kappaleen musiikkivideo kuvattiin Abreun toisessa kotikaupungissa Sintrassa, Portugalissa. Videossa hän laulaa ja kävelee rannalla sekä säveltää videokappaletta "poikaystävänsä" kanssa. Musiikkivideon on ohjannut Jaakko Manninen.
Suomen virallisella latauslistalla se oli parhaimmillaan sijalla 1. Singlelistalla se sai parhaan sijoituksensa sen ensimmäisellä viikolla.


title: Andamaanilaiset kielet

text: Andamaanilaiset kielet on kielikunta, johon kuuluvat Andamaanien alkuperäiskansojen kielet. Suurin osa niistä on kuitenkin hävinnyt, ja viimeistenkin puhujamäärät lasketaan yhteensä sadoissa. Useimmista hävinneistä kielistä on jäänyt vain sanaluetteloita ja monista ei mitään. Kielet voidaan jakaa kahteen ryhmään, Isojen-Andamaanien kieliin (Great Andamanese) ja Pienten-Andamaanien kieliin. Näitä on pidetty joskus myös eri kielikuntina, sillä yhteistä perussanastoa on kovin vähän.


title: Bale

text: Balen kieli (tunnettu myös nimillä Akar-Bale, Balwa) on kuollut eteläinen isojen-andamaanien kieli, jota puhuttiin aiemmin Ritchien saaristossa sekä Havelockin ja Neillin saarilla Andamaaneilla Intiassa.


title: Spacewalk: A Tribute to Ace Frehley

text: Spacewalk: A Tribute to Ace Frehley on vuonna 1996 julkaistu tribuuttilevy joka on omistettu Kiss- ja Frehley's Comet -yhtyeiden kitaristille, Ace Frehleylle. Albumilla vierailevat muun muassa Vinnie Paul, Sebastian Bach ja Dave ”The Snake” Sabo. Kiss-rumpali Peter Criss teki vuonna 2007 oman kunnianosoituksensa Frehleylle One for All -levynsä kappaleella ”Space-Ace”. Vuonna 1997 julkaistiin toinen tribuuttialbumi, Return Of The Comet - A Tribute To Ace Frehley.


title: Bea (kieli)

text: Bean tai Aka-Bean kieli on kuollut eteläisiin isojen-andamaanien kieliin kuulunut kieli, jota puhuttiin Etelä-Andamanin saaren pohjois- ja länsirannalla Andamaaneilla Intiassa.


title: Bryan Dattilo

text: Bryan Ronald Dattilo (s. 29. heinäkuuta 1971 Kankakee, Illinois, Yhdysvallat) on yhdysvaltalainen näyttelijä. Hän on näytellyt vuodesta 1993 lähtien Päivien viemää -sarjassa Lucas Robertsia. Hän on tehnyt pieniä sivurooleissa eri tv-sarjoissa, kuten issa. Dattilolla on poika Gabe.


title: Beaglensalmi

text: Beaglensalmi eli Beaglen kanaali sijaitsee Etelä-Amerikan Tulimaassa mantereen eteläkärjessä. Se erottaa toisistaan Tulimaan pääsaaren Isla Grande de Tierra del Fuegon pienemmistä saarista, joiden nimet ovat Nueva, Picton, Navarino, Hoste, Londonderry ja Stewart Islands. Salmen itäosa on osa Chilen ja Argentiinan välistä rajaa, länsiosa kuuluu kokonaan Chilelle.


title: Beaglensalmi

text: Salmi on noin 240 kilometriä pitkä ja kapeimmasta kohdastaan vain viisi kilometriä leveä.


title: Beaglensalmi

text: Salmen pohjoisrannalla sijaitsee maailman eteläisin kaupunki Ushuaia. Kanaali on nimetty alueen kartoitustyössä käytetyn "HMS Beagle" -laivan mukaan. Laivan tunnetuin matkustaja oli Charles Darwin.


title: Erich Adickes

text: Erich Adickes (1866–1928) oli saksalainen filosofi, joka oli professorina Tübingenissä vuodesta 1904. Adickes ansioitui julkaisemalla mallikelpoisia painoksia Kantin teoksista ja Kantin jälkeenjääneitä käsikirjoituksia. Hän oli Ernst Haeckelin vastustaja ja kirjoitti teoksessaan "Kant contra Haecke": "En usko persoonalliseen maailman ulkopuoliseen jumalaan yhtään enempää kuin hän, en siihen että hän on luonut maailman, enkä ruumiista erilliseen aineettomaan sieluun."


title: Erich Adickes

text: Adickes oli Tübinger Burschenschaft Derendingian jäsen.


title: Kokkolan Talviharmonikka

text: Kokkolan Talviharmonikka on vuonna 1998 aloittanut musiikkifestivaali Kokkolassa, joka järjestetään yleensä helmikuun loppupuolella. Viikon mittainen festivaali pyrkii tuomaan esille monimuotoista musiikkia, jossa harmonikka on mukana instrumenttina tavalla tai toisella.


title: Kokkolan Talviharmonikka

text: Kokkolan Talviharmonikka sai Finland Festivals -statuksen vuonna 2006, kun se järjestettiin kahdeksatta kertaa. Tapahtuman taiteellisena johtajana on toiminut sen alusta asti harmonikkataiteilija Raimo Vertainen. Vuonna 2007 festivaali keräsi noin 3 000 kävijää.


title: Franz Karl Achard

text: Franz Karl Achard (28. huhtikuuta 1753 Berliini, Preussi – 20. huhtikuuta 1821 Kunern) oli saksalainen kemisti ja fyysikko, joka tunnetaan juurikassokerin valmistuksen keksijänä. Hän perusti vuonna 1801 Sleesian Kunerniin ensimmäisen tehtaan, jossa valmistettiin sokerijuurikkaista sokeria.


title: Luciana Souza

text: Luciana Souza (s. 14. kesäkuuta 1966) on brasilialainen laulaja ja säveltäjä. Hän on kotoisin São Paulosta ja hän valmistui Berkleen musiikkiopistosta Yhdysvalloissa. Tämän jälkeen hän suoritti maisterin tutkinnon New England Conservatoryn konservatoriossa.


title: Kede

text: Keden tai Aka-Keden kieli oli keskisiin isojen-andamaanien kieliin kuuluva kieli, jota puhuttiin Keski-Andamanin saaren keskiosissa Andamaaneilla Intiassa.


title: Kol

text: Kolin tai Aka-Kolin kieli oli keskisiin isojen-andamaanien kieliin kuuluva kieli, jota puhuttiin Keski-Andamanin saaren kaakkoisosassa Andamaaneilla Intiassa.


title: Juwoi

text: Juwoin tai Oko-Juwoin kieli oli keskisiin isojen-andamaanien kieliin kuuluva kieli, jota puhuttiin Keski-Andamanin saaren lounaisosissa Andamaaneilla Intiassa.


title: Kolme oppisuuntaa

text:
Kolme oppisuuntaa (三式 sānshì) ovat kiinalaisten metafyysisten oppien huipentuma, koska niiden taitaminen edellyttää kiinalaisen kosmologian keskeisten teorioiden hallitsemisen käytännön työssä. Kolme oppisuuntaa ovat:Taiyi edustaa lähinnä taivaan toimintaa (天元 tiānyuán).
Qimen edustaa lähinnä maan toimintaa (地元 dìyuán).
Liuren edustaa lähinnä ihmisen toimintaa (人元 rényuán).


title: Kolme oppisuuntaa

text: Oppisuuntien vaatima oppineisuuden taso merkitsi sitä, että vain harvat korkeasti koulutetut oppineet, virkamiehet ja upseeriston jäsenet pystyivät käyttämään niitä ammattimaisesti. Kolme oppisuuntaa olivat alun perin osa sotastrategista osaamista.


title: Kolme oppisuuntaa

text: Vasta vuodesta 2005 lähtien oppisuuntien opetusta on ollut tarjolla lännessä. Niitä käytetään nykyään tavallisen ihmisen tarpeisiin soveltaen. Erityisesti "qimen" on pitkälle koulutetun fengshui-ammattilaisen työkalu.


title: Rolf de Maré

text: Rolf de Maré (1888–1964) oli ruotsalainen taiteenkeräilijä ja balettiseurue Ballet Suédois'n luoja.


title: Rolf de Maré

text: De Marén suku oli Ruotsin rikkaimpia, joten Rolf de Marélla oli varallisuutta taiteenkeräilyyn ja balettiseurueen ylläpitoon. De Marén rakastettu, taidemaalari Nils Dardel auttoi de Maréta taiteenkeräilyssä ja oli balettiseurueen lavastaja. Myöhemmin hänen rakastettunsa oli tanssija Jean Börlin, josta tuli balettiseurueen ensitanssija ja pääkoreografi. Vuonna 1920 oikeistolehdissä alkanut loanheittokampan sai de Marén lähtemään balettiryhmänsä kanssa Pariisiin, jossa hän asui loppuelämänsä. Hän keräsi tanssiaiheisen arkiston ja tanssiin liittyvien esineiden kokoelman joka avautui 1933 museona Les Archives Internationales de la Danse. Osan kokoelmasta hän lahjoitti myöhemmin Ranskan valtiolle, ja se sijoitettiin Pariisin oopperan museoon ja kirjastoon. Omaa balettiseuruettaan ja Euroopan ulkopuolista tanssia koskevan aineiston hän lahjoitti kotimaahansa ja perusti Tukholmaan Dansmuseetin, jolle hän myös testamenttasi omaisuutensa.


title: Havukka-ahon ajattelija (elokuva)

text: Havukka-ahon ajattelija on Kari Väänäsen ohjaama suomalainen elokuva, joka perustuu Veikko Huovisen samannimiseen romaaniin. Tapahtumat sijoittuvat sotienjälkeiseen Kainuuseen ja kertovat omalaatuisesta metsätyömiehestä ja korpifilosofista Konsta Pylkkäsestä. Se sai ensi-iltansa koko maassa 15. tammikuuta 2010. Elokuvan on tuottanut MRP Matila Röhr Productions.


title: Havukka-ahon ajattelija (elokuva)

text: Kainuulainen metsämies Konsta Pylkkänen (Kai Lehtinen) on omaperäisten ajatelmiensa takia paikallinen kuuluisuus korpimailla. Pylkkänen on yhteisön syrjimä yksinäinen susi, mutta toisaalta myös verraton metsäfilosofi, jota moni ihailee. Miehellä vaikuttaa myös olevan hämärä menneisyys, josta liikkuu monenlaisia huhuja. Hänen paras ystävänsä on Mooses Pessi (Ilkka Heiskanen), joka ymmärtää Konstaa, ja Havukan pieni Nikke (Konsta Pöyliö), joka ihailee tätä pohjattomasti.


title: Havukka-ahon ajattelija (elokuva)

text: Mooses Pessin suosituksesta Konsta Pylkkänen pestataan kahden helsinkiläisen tutkijan, maisteri Ojaston (Hannu-Pekka Björkman) ja maisteri Kronbergin (Tommi Korpela), apumieheksi näiden tehdessä kenttätöitä Lentualla. Yllättävien sattumusten kautta Pylkkänen itse päätyy tieteellisen läpimurron avaintekijäksi: hänen satimeensa osuu pyymetso, harvinainen pyyn ja metson ristisiitos.


title: Havukka-ahon ajattelija (elokuva)

text: Paluumatkalla korpimailta kotiin Pylkkänen vie maisterit yöpymään toisen paikallisen kuuluisuuden, Kuoliaaksinaurattajan (Aake Kalliala) taloon. Kuoliaaksinaurattajan sanotaan nimensä mukaisesti naurattaneen ihmisiä kuoliaaksi ja helsinkiläistutkijatkin päätyvät hänen käsittelyynsä.


title: Havukka-ahon ajattelija (elokuva)

text: Kun pyymetsolöydös julkistetaan, Pylkkänen saa nimensä paikallislehteen ja tieteen historiankirjoitukseen. Samalla hän todistaa ympäristölleen että omalaatuisten ajatelmien takana piilee todellista neroutta.


title: Havukka-ahon ajattelija (elokuva)

text: Projektiin alun perin kiinnitetty Pirkka-Pekka Petelius vetäytyi elokuvan pääroolista keväällä 2009 ja hänen tilalleen tuli Kai Lehtinen. Elokuva kuvattiin Puolangalla ja Kuhmossa kesällä 2009. Kai Lehtinen eläytyi vahvasti Konsta Pylkkäsen rooliin. Kuvausten aikana Lehtinen ei esimerkiksi suostunut peseytymään viikkoihin saadakseen aidon vaikutelman ja päästäkseen lähemmäksi Pylkkäsen olemusta.


title: Havukka-ahon ajattelija (elokuva)

text: Elokuva sai porrastetun ensi-illan Suomessa Veikko Huovisen ja ohjaaja Kari Väänäsen kotiseuduilla Lapissa ja Kainuussa 25. joulukuuta 2009 neljässä kaupungissa, Kajaanissa, Kemijärvellä, Kuhmossa ja Kuusamossa, ja rikkoi ensi-iltaviikonloppunaan paikallisia katsojaennätyksiä. Avausviikonloppunaan 15.–17. tammikuuta elokuva sai yli 25 600 katsojaa.


title: Havukka-ahon ajattelija (elokuva)

text: Tv-Nytissä neljä kriitikkoa antoi elokuvalle tähtiä keskiarvolla 3,3.


title: Bon kieli

text: Bon tai aka-bon kieli oli pohjoisiin isojen-andamaanien kieliin kuuluva kieli, jota puhuttiin Intiassa Andamaanien saaristossa Pohjois-Andamanin saarella ja North Reef Islandilla. Andamaanien kielten arvioidaan olleen lähtöisin Afrikasta. Osaa niistä arvioidaan puhutun 70 000 vuoden ajan.


title: Bon kieli

text: Bon kielen viimeinen puhuja Boa Sr kuoli tammikuussa 2010. Muutamaa kuukautta ennen aka-bon kielen sammumista kuoli viimeinen koran kielen puhuja.


title: Koran kieli

text: Koran tai Aka-Koran kieli oli keskisiin isojen-andamaanien kieliin kuuluva kieli, jota puhuttiin Pohjois-Andamanin saarella ja Smith Islandilla Andamaaneilla Intiassa.


title: Koran kieli

text: Kielen viimeinen puhuja kuoli marraskuussa 2009.


title: Koran kieli

text: Seuraavan vuoden alussa kuoli samalla seudulla viimeinen bon kielen puhuja.


title: Bun B

text: Bernard Freeman (s. 19. maaliskuuta 1973), tunnettu paremmin taiteilijanimellään Bun B, on yhdysvaltalainen rap-artisti. Hän on tunnettu hip hop-ryhmä UGK:n entisenä jäsenenä.


title: Bun B

text:
Bun B aloitti uransa Pimp C:n kanssa perustamalla yhtyeen nimeltä UGK 1980-luvun lopulla. Vuonna 1992 UGK sai sopimuksen Jive Recordsin kanssa. UGK:n Debyyttialbumi Too Hard To Swallow” nousi heti listoille. Seuraava yhtä hyvin menestyvä albumi oli Jay-Z:n Big Pimpin'-mukana Kun Pimp C joutui vankilaan vuonna 2003 Bun B vieraili muiden räppäreiden albumeilla ja julkaisi mixtapen nimeltä Legends. Bun B:n Albumi "Trill" ilmestyi vuonna 2005 ja se nousi 1. sijalle American Billboard 200 chart and number one on the Top R&B/Hip Hop Albums chartissa. Hänen toinen sooloalbuminsa "II Trill" ilmestyi toukokuussa 2008. Albumilla on "Angel in the Sky" -niminen kappale, joka on omistettu Pimp C:lle. Bun julkaisi kolmannen sooloalbuminsa "Trill OG:n" 3. elokuuta 2010. Albumi sijoittui ilmestymisviikollaan Billboard 200 -listan sijalle 4. Albumilta julkaistiin singlet "Countin' Money", "Trillionaire", "Just Like That" ja "Put It Down". Bun B esiintyi Suomessa elokuussa 2011.
Bun B julkaisee vuonna 2012 "Keep It Trill IVEver" albumin.


title: Bun B

text: Bun B on naimisissa vaimonsa Queenien, kanssa. Heidän perheeseensä kuuluu myös kaksi lasta Queenien entisestä avioliitosta.Toinen lapsista on Hip-Hop artisti Young B